Όλα τα χαρακτηριστικά του Έλληνα οπαδού – Superbasket.gr | Το μπάσκετ εδώ αρχίζει\nΌλα τα χαρακτηριστικά του Έλληνα οπαδού\n04 Μαρ 2014 - 14:24 μμ\nΗ παρουσία μου σ’ αυτό το site από την πρώτη στιγμή ήταν η ίδια. Γράφω όταν έχω κάτι να γράψω, κάτι να πω, κάτι να βγει από μέσα μου και όχι απλά για να γράψω. Οι περισσότεροι σίγουρα δεν συμφωνείτε μαζί μου, αλλά αυτό δεν μου αφαιρεί το δικαίωμα να γράψω αυτά που θέλω.\nΗ αφορμή γι’ αυτό το κείμενο είναι τα όσα διαδραματίζονται στο τρίτο ημίχρονο του ποδοσφαιρικού ντέρμπι των «αιωνίων». Αυτά που σκέφτομαι δεν έχουν να κάνουν ούτε με το ποδόσφαιρο, ούτε με το μπάσκετ, ούτε με τον αθλητισμό. Έχουν να κάνουν με την κοινωνία μας, έχουν να κάνουν με τον διπλανό μας, έχουν να κάνουν με τον ίδιο μας τον εαυτό.\nΌλες αυτές οι σκέψεις βρίσκονται εδώ και πολύ καιρό στο μυαλό μου και απλά τα όσα διάβασα και διαβάζω μετά το ποδοσφαιρικό ντέρμπι πείτε ότι ήταν η σταγόνα που ξεχείλισε το ποτήρι και θέλω να τα βγάλω από μέσα μου.\nΘα προσπαθήσω λοιπόν να αναλύσω τα χαρακτηριστικά και το προφίλ του Έλληνα οπαδού και ενδεχομένως κάποιοι από σας θα αναγνωρίσετε τον εαυτό σας σ’ αυτό το κείμενο και θα διαφωνήσετε μαζί μου ή θα με βρίσετε. Άλλωστε αυτό είναι που ξέρουμε να κάνουμε καλά κάθε μέρα, κάθε ώρα, κάθε στιγμή. Να βρίζουμε.\nΟ Έλληνας οπαδός λοιπόν είναι ο καλύτερος προπονητής. Ξέρει καλύτερα από τον καθένα το ποδόσφαιρο, το μπάσκετ, το βόλεϊ, το χάντμπολ, το πόλο, το πέταγμα χαρταετού και πολλά ακόμα αθλήματα, ομαδικά και μη. Κυρίως αυτά που παίζονται με το… χέρι.\nΟ Έλληνας οπαδός έχει πάντα δίκιο στις κρίσεις του και δεν σηκώνει μύγα στο σπαθί του. Έχει δίκιο όταν βρίζει και έχει δίκιο όταν κάνει επεισόδια, γιατί πόσα να αντέξει κι αυτός ο κακομοίρης;\nΟ Έλληνας οπαδός είναι ο καλύτερος πρόεδρος. Ξέρει πώς να διοικεί μια ομάδα, να κάνει τις καλύτερες μετεγγραφές, να κινείται στο προσκήνιο και στο παρασκήνιο. Όλοι αυτοί που είναι στις ομάδες είναι γατάκια.\nΟ Έλληνας οπαδός είναι ο μεγαλύτερος γαμιάς του κόσμου. Γαμάει μάνες, αδερφές, γυναίκες, κόρες, πατέρες, σπίτια, ότι κινείται και εκτελείται.\nΟ Έλληνας οπαδός είναι ο αδικημένος από τη ζωή γιατί όταν ήταν μικρός και ασχολούταν με κάποιο άθλημα δεν είχε τις κατάλληλες γνωριμίες για να ανέβει ψηλά. Τι να του πουν όλοι αυτοί οι άσχετοι που βρίσκονται στις ομάδες;\nΟ Έλληνας οπαδός έχει δίκιο όταν βρίζει τους παίκτες της ίδιας του της ομάδας. Είναι αχάριστοι και κακομαθημένοι εκατομμυριούχοι, αλλά την επόμενη εβδομάδα που θα κερδίσουν θα είναι ήρωες και όλοι θα θέλουν μια φωτογραφία μαζί τους.\nΟ Έλληνας οπαδός είναι ο καλύτερος του κόσμου. Δεν κάνει ποτέ λάθος, δεν έχει ποτέ άδικο, δεν φταίει σε τίποτα. Για την ακρίβεια αυτό είναι όλοι οι Έλληνες, επομένως δεν είναι χαρακτηριστικό μόνο του οπαδού.\nΟ Έλληνας οπαδός πάντα προκαλείται όταν κάνει επεισόδια, όταν σπάει καθίσματα, βιτρίνες, αυτοκίνητα. Πάντα ζητά δικαιοσύνη όταν είναι το θύμα και πάντα υποβαθμίζει ένα γεγονός όταν είναι ο θύτης.\nΟ Έλληνας οπαδός είναι και… κυνηγός, αλλά ευτυχώς δεν ξέρει καλό σημάδι. Έχει προσπαθήσει πολλές φορές να χτυπήσει κάποιο αθλητή ή κάποιον αντίπαλο οπαδό με φωτοβολίδες ή άλλα αντικείμενα, χωρίς ευτυχώς να έχουμε ως τώρα θρηνήσει κάποιο θύμα.\nΟ Έλληνας οπαδός χειρίζεται άριστα την ελληνική γλώσσα. Ξέρει όλες τις βρισιές και πώς να τις χρησιμοποιεί κατά περίσταση.\nΟ Έλληνας οπαδός είναι ο ίδιος μας ο εαυτός, αλλά στην πραγματικότητα δεν είμαστε εμείς οι φταίχτες.\nΤο μεγαλύτερο πρόβλημα που αντιμετωπίζει η Ελλάδα, που αντιμετωπίζει η κοινωνία μας, είναι η έλλειψη παιδείας. Έχουμε ξεχάσει ποιοι είμαστε και από πού ερχόμαστε. Έχουμε μάθει να δεχόμαστε τα πάντα χωρίς να σκεφτόμαστε. Είχαμε μάθει να ζούμε άνετα χωρίς να μοχθούμε. Είχαμε μάθει ότι εμείς ήμασταν οι έξυπνοι και όλοι οι άλλοι τα κορόιδα.\nΚαι δεν φταίει ο Έλληνας αλλά αυτοί που τόσα χρόνια τον κράτησαν στο σκοτάδι, που τον έκαναν έτσι, γιατί έτσι τους βολεύει. Φταίει όμως ο Έλληνας γιατί δεν προσπαθεί να κερδίσει αυτά που του στέρησαν.\nΓια να αλλάξει η κοινωνία μας, για να γίνει η ζωή μας καλύτερη, για να αποκτήσουμε και πάλι χαμόγελο και ελπίδα πρέπει να προσπαθήσουμε να αλλάξουμε τον εαυτό μας. Να γίνουμε και πάλι ενεργοί και σκεπτόμενοι πολίτες. Κυρίως όμως να αποκτήσουμε παιδεία. Να δούμε τα παιχνίδια Ολυμπιακός – Παναθηναϊκός, ΠΑΟΚ – Άρης σαν διασκέδαση, σαν ευκαιρία για πλάκα στους φίλους μας και όχι σαν εμφύλιο. Δυστυχώς η χώρα που κατά τεκμήριο «παράγει» τα πιο λαμπρά μυαλά βρίσκεται σε… πνευματικό Μεσαίωνα.\nΠερισσότερα για ΦΙΛΟΣΟΦΟΣ\nΤο ανανεωμένο superbasket.gr είναι εδώ… Ταλαιπωρία τέλος, για σας και για μας… Αλλά μέσα...\nΞαφνικά όλη η Ελλάδα ανακάλυψε τον Γιάννη Αντετοκούνμπο. Ολοι τώρα εμφανίζονται ως οι άνθρωποι...\nΟταν οι γονείς γίνονται χούλιγκανς…\nΠοιο είναι το πιο κακό είδος οπαδών στα γήπεδα του μπάσκετ; Οι φανατισμένοι γονείς,...\nΠοιο μπάσκετ; Γουσου και κρίκετ…\nΑλλο πράγμα η οικονομική κρίση και άλλο η απουσία σωστής κρίσης... Διότι το ένα...\nΕχθρός του καλού, είναι το καλύτερο…\tΕπι Του Πιεστηρίου


ας μιλησουμε για αγαπη: ΣΤΑΥΡΩΣΗ ΤΙΜΙΟΥ ΣΤΑΥΡΟΥ\nΣΤΑΥΡΩΣΗ ΤΙΜΙΟΥ ΣΤΑΥΡΟΥ\nΣήμερα είναι μεγάλη μέρα για το σπίτι μας!\nΓιορτάζει ο μπαμπάς μας, και έχουμε κόσμο, προετοιμασίες, τηλέφωνα, κινητά σταθερά να χτυπάνε, μυρωδιές από την κουζίνα να φεύγουν, e-mail να έρχονται, δώρα και γλυκά να συνοδεύονται από γείτονες για καφέ.\nΤο βράδυ και σήμερα και αύριο έχουμε τραπέζια, όποτε στο φουλ οι μυρωδιές. Σήμερα όποιος έχει ένα Σταύρο και Σταυρούλα να του ευχηθεί.\nφωτογραφιθηκε και ονειρευτηκε από love2love στις 9:57:00 π.μ.\nΕΚΦΡΑΣΟΥ 14 Σεπτεμβρίου 2012 - 10:02 π.μ.\nκαι εμεις εχουμε σημερα μπαμπα που γιορταζει! να τους χαιρομαστε ιωαννα μου!\ngiasmin 14 Σεπτεμβρίου 2012 - 11:20 π.μ.\nΧΡΟΝΙΑ ΠΟΛΛΑ!!!!!!ΣΤΟΝ ΜΠΑΜΠΑ ΣΑΣ,ΝΑ ΤΟΝ ΧΑΙΡΕΣΤΕ.\nPetit albert negre 2008\nΟ ΧΡΟΝΟΣ ΧΑΘΗΚΕ ΣΤΑ ΣΥΝΝΕΦΑ ΤΖΕΛΗ ΧΑΤΖΗΔΗΜΗΤΡΙΟΥ\n5 ΛΟΓΟΙ ΓΙΑ ΠΕΡΠΑΤΗΜΑ\nΚΤΗΜΑ ΣΤΕΛΙΟΣ ΚΕΧΡΗΣ ΓΕΝΕΣΙΣ 2011\nΚΑΙ ΟΜΩΣ ΕΧΟΥΜΕ ΣΧΕΣΗ\nΜΑ ΜΟΥ ΕΔΩΣΕ ΤΟ ΤΗΛΕΦΩΝΟ ΤΟΥ\nΚΕΝΤΡΟ ΠΕΡΙΒΑΛΛΟΝΤΙΚΗΣ ΕΚΠΑΙΔΕΥΣΗΣ ΚΙΛΚΙΣ\nΚΑΛΗΜΕΡΑ ΚΑΙ ΑΝΤΙΟ\nΚτήμα Ελληνικά Κελάρια Λευκός Κύκνος 2011\nΚτήμα Μέγα Σπήλαιο ερυθρό.\nΤΟ ΠΑΙΧΝΙΔΙ ΔΕΝ...\nΚΤΗΜΑ ΤΣΑΝΤΑΛΗΣ CARAMELO WHITE\nΞΕΧΑΣΕ ΝΑ ΜΕ ΘΥΜΗΘΕΙ...\nΣΥΝΑΥΛΙΑ ΠΛΙΑΤΣΙΚΑΣ ΖΟΥΓΑΝΕΛΗ\nΙΣΩΣ ΤΟ ΠΑΕΙ ΣΙΓΑ ΣΙΓΑ\nΙΣΩΣ ΤΟΝ ΦΟΒΙΖΩ\nΔΕΝ ΘΕΛΕΙ ΝΑ ΧΑΛΑΣΕΙ ΤΗΝ ΦΙΛΙΑ\nΣΥΝΑΥΛΙΑ RED HOT CHILI PEPPER\nΕΙΜΑΙ ΑΠΛΑ ΕΚΕΙΝΗ Η ΚΟΠΕΛΑ...!!!\nΚΤΗΜΑ ΧΑΤΖΗΓΕΩΡΓΙΟΥ CABERNET SAUVIGNON 2007


designmag.gr » Blog Archive » Τρόμος μεγάλος στην Αθήνα!\nΤρόμος μεγάλος στην Αθήνα!\nΟι Big Horror Athens είναι ένα ολόφρεσκο, ανεξάρτητο δημιουργικό γραφείο που βρίσκεται στην Αθήνα. Ιδρύθηκε πριν λίγους μήνες (στις αρχές του 2013) από τρεις νέους ανθρώπους με αρκετά χρόνια προϋπηρεσίας στον τομέα της οπτικής επικοινωνίας (print και interactive).\n«Το όραμά μας είναι να παρέχουμε υπηρεσίες υψηλής ποιότητας, που ανταποκρίνονται στα διεθνή σχεδιαστικά πρότυπα και καθοδηγούνται από φρέσκες ιδέες» μας λένε, και συνεχίζουν «Αγαπάμε την τυπογραφία, την καθαρή αισθητική, τις απλές προσεγγίσεις και τις έξυπνες λύσεις».\nΔουλειές τους έχουν δημοσιευτεί ήδη σε αρκετά διεθνή design blogs όπως The DieLine, The Vectorian, Zeroin, packageinspiration κ.α, καθώς και σε έντυπες εκδόσεις όπως, all about mag, design&design, basic stationery. Τέλος αφιερώματα για το γραφείο και τις δουλειές του θα δημοσιευθούν σύντομα στα επόμενα τεύχη των περιοδικών novum & IdN.\nΟι Big Horror Athens είναι οι:\nΓεωργία Χατζή (designer)\nΑλέξανδρος Μαυρογιάννης (designer)\nΠέτρος Συμεωνίδης, (developer)\nΟι Big Horror Athens εγκαινίασαν μόλις χθες το διαδικτυακό τους χώρο. Μπορείτε να τον επισκεφθείτε εδώ\nTags: Big Horror Athens, web design, γραφιστική\nBric-ª-Brac 24-12-2013 13:36\nΩραία πράγματα! Μπράβο στα παιδιά!


H Παρασκευή 6 Ιουνίου σηματοδοτεί την 75η επέτειο της απόβασης των συμμαχικών δυνάμεων στην Νορμανδία στην οποία συμμετείχαν και Έλληνες στρατιώτες.\n«Μόλις μας ενημέρωσαν ότι ξεκίνησε η απόβαση των συμμαχικών δυνάμεων στις ακτές της Νορμανδίας αρχίσαμε να πανηγυρίζουμε και να πετάμε τα καπέλα μας στον αέρα» θυμάται με συγκίνηση ο 87χρονος Στάθης Παπαστατικός μιλώντας στη «Ροδιακή» και η σκέψη του γυρνά πίσω στην ηρωική εκείνη εποχή.\nΟ Στάθης Παπαστατικός υπηρετούσε τότε στο ελληνικό αντιτορπιλικό «Ναβαρίνο» που είχε πάρει μέρος στην επιχείρηση μαζί με άλλα ελληνικά πολεμικά πλοία που πήραν μέρος στην απόβαση της Νορμανδίας.\nΣημαντικό ρόλο στην απόβαση στη Νορμανδία είχαν τα ελληνικά πολεμικά πλοία «Κριεζής» και «Τομπάζος». Μάλιστα στο «Κριεζής» υπηρετούσε ως ανθυποπλοίαρχος ο Καλύμνιος Κλεάνθης Ζερβός, που αργότερα εξελέγη βουλευτής Δωδεκανήσου με το ΠΑΣΟΚ\nΟ Στάθης Παπαστατικός γεννήθηκε στο ακριτικό Καστελλόριζο. Και όταν οι Γερμανοί βομβάρδισαν το νησί αναγκάστηκε να δραπετεύσει και με μια βάρκα να φτάσει στην απέναντι τουρκική πόλη Αντίφυλο. Ήταν μόλις 18χρόνων. Και από τότε ξεκινά η μεγάλη περιπέτεια για τον νεαρό ψαρά. Οι Άγγλοι που είχαν κλιμάκιο στην τουρκική πόλη τον στέλνουν μαζί με άλλους Δωδεκανήσιους πατριώτες στην Κύπρο.\nΌμως η δράση του «Ναβαρίνου» δεν σταματά. «Πήραμε τον Οκτώβριο διαταγή να πάμε στην Τήλο για να βοηθήσουμε τους εγκλωβισμένους εκεί ʼγγλους κομάντος. Η χαρά μου ήταν μεγάλη γιατί θα πολεμούσα για την απελευθέρωση ενός νησιού της Δωδεκανήσου» λέει ο Παπαστατικός που με περηφάνια μιλά για την συγκλονιστική επιχείρηση της Τήλου.\nΤο «Ναβαρίνο» έφτασε στην Τήλο στις 28 Οκτωβρίου 1944 και το μεσημέρι της ίδιας ημέρας άρχισε να βομβαρδίζει με ιδιαίτερη επιτυχία τις γερμανικές θέσεις. Αυτό είχε σαν αποτέλεσμα να δοθεί ο χρόνος στους ʼγγλους κομάντος και τους Έλληνες ιερολοχίτες να εγκαταλείψουν την Τήλο, παρά το γεγονός ότι το ελληνικό αντιτορπιλικό δέχτηκε σφοδρά πυρά από τους Γερμανούς..\nΤο «Ναβαρίνο» συνέχισε τη δράση του στο Αιγαίο και τη Μεσόγειο για αρκετούς ακόμη μήνες μέχρι τις 8 Μαΐου 1945 που στη Σύμη ο Γερμανός στρατηγός Όττο Βάγκενερ παρέδωσε άνευ όρων τις γερμανικές δυνάμεις της Ανατολικής Μεσογείου στον ʼγγλο ταξίαρχο Μόφφατ και στον διοικητή του ιερού λόχου Χριστόδουλο Τσιγάντε.\nΑυτό σήμαινε ουσιαστικά και το τέλος του δευτέρου παγκοσμίου πολέμου. «Ο μεγάλος ενθουσιασμός και η αγαλλίαση της ψυχής μου ήταν όταν στις 15 Μαΐου 1945 το «Ναβαρίνο» συνόδευσε το θωρηκτό «Αβέρωφ» στη Ρόδο που μετέφερε τον Αντιβασιλέα Δαμασκηνό και ήμουνα μεταξύ των πρώτων ελλήνων ναυτικών που πάτησαν το πόδι τους στα απελευθερωμένα χώματα της πατρίδας μου» λέει με δάκρυα στα μάτια ο Παπαστατικός. Στο ελληνικό Πολεμικό ναυτικό υπηρέτησε μέχρι τις 15 Οκτωβρίου 1945 και σήμερα ζει ευτυχισμένος και υπερήφανος με τη γυναίκα, τα παιδιά και τα εγγόνια του στον Αρχάγγελο της Ρόδου.\n* Του δημοσιογράφου Γιώργου Ζαχαριάδη


Η Ακολουθία του Νυμφίου στην Ιερά Μητρόπολη Μεσσηνίας - ΚΑΛΑΜΑΤΑ NEWS - ΚΑΛΑΜΑΤΑ NEWS\nHome Καλαμάτα πολιτισμός Η Ακολουθία του Νυμφίου στην Ιερά Μητρόπολη Μεσσηνίας\nΟ Σεβ. Μητροπολίτης Μεσσηνίας κ. Χρυσόστομος, χοροστάτησε κατά την Ακολουθία στον Ενοριακό Ιερό Ναό Αναστάσεως του Χριστού Καλαμάτας, συμπαραστατούμενος από τους Εφημερίους του Ιερού Ναού.\nΟ Μητροπολίτης απευθυνόμενος στους πιστούς ευχήθηκε καλή δύναμη στον πνευματικό αγώνα για την Αγία και Μεγάλη Εβδομάδα και Καλή Ανάσταση. Παράλληλα συνέστησε πιστή εφαρμογή των υγειονομικών μέτρων κατά της πανδημίας, τονίζοντας ότι αυτό αποτελεί σεβασμό στο ύψιστο αγαθό της υγείας και πράξη ατομικής ευθύνης στον συνάνθρωπο.


τα νέα της επικαιρότητας - περιοδικό ποικίλης ύλης: Ένα Πρωθυπουργικό Πραξικόπημα\nΜε λύπη κάνω την πρώτη ανάρτηση εδώ για να μιλήσω για τη φρίκη των ημερών.\nΑναγκαστικά θα πάω πίσω στις 25 Γενάρη τότε που αρχίζει αυτό που θα ζήσουμε τα επόμενα χρόνια.\nΤο διάστημα που αρχίζει με τις ταραχές του ’08 (αρχή της ‘’κρίσης’’) και τελειώνει με την πτώση της κυβέρνησης Σαμαρά ήταν το πρώτο κεφάλαιο και, απ’ ό,τι φαίνεται, η ημερομηνία των εκλογών ορίζει το τέλος μιας αρχής.\nΟ Σύριζα ανέβηκε στην εξουσία υποσχόμενος «Ευρώπη χωρίς Μνημόνιο» καλλιεργώντας αυταπάτες στους ψηφοφόρους και πουλώντας αυτό που ήθελαν ν’ ακούσουν.\nΌσοι από τα στελέχη του θεωρούσαν κάτι τέτοιο δυνατό και πίστευαν στην πραμάτειά τους πρέπει να χαρακτηριστούν αφελείς, άρα επικίνδυνοι και όσοι ήξεραν ότι το εμπόρευμα ήταν σκάρτο και χωρίς αξία στην αγορά και κρύβονταν πίσω από τέτοιου είδους συνθήματα, κυνικοί και χειραγωγοί, άρα πάλι επικίνδυνοι.\nΒέβαια τα ψέματα σε βοηθάνε ν’ ανέβεις ευκολότερα στην εξουσία αλλά πρέπει να κυβερνάς σαν άθλιος και δεν σε βοηθάνε να κατέβεις από κει αξιοπρεπώς.\nΑλλά τι να λέγανε?\nΠολιτικοί ήταν αυτοί, όχι κάποιου είδους κοινωνικοί αναμορφωτές.\nΚαι σαν τέτοιοι είχαν διασφαλισμένο το δικαίωμα να κολακεύουν το κοινό τους.\nΈνα αριστερό κόμμα λοιπόν χωρίς συνεκτική θεωρία για τον σύγχρονο κόσμο που-σαν αριστερό κόμμα- ήθελε να αμφισβητήσει αυτόν τον κόσμο χωρίς να τον καταστρέψει ήταν προ των πυλών.\nΟπότε κλήθηκε ο Βαρουφάκης, ο «αιρετικός» οικονομολόγος, με την υπερβολική εμπιστοσύνη στην οικονομική του επιστήμη. Μόνο που η οικονομία δεν είναι επιστήμη αλλά ένα σύνολο από θεωρίες κι αυτό που μετράει σ’ αυτές είναι οι πόροι και η οικονομική και στρατιωτική ισχύς που κρύβονται πίσω από τα λόγια.\nΟ Σώυμπλε όμως και οι περί αυτόν είχαν εξ αρχής δείξει τις διαθέσεις τους.\nΝα πάνε μέχρι τέλους κι εκεί έσπρωχναν την διαπραγμάτευση. Να τα πάρουν όλα και να μην αφήσουν τίποτα.\nΟ υπουργός Οικονομικών, του οποίου η μπλόφα τελείωσε σχετικά νωρίς όταν οι αντίπαλοι ζήτησαν να δουν το «χαρτί» του, βρέθηκε σε δεινή θέση και δεν μπορούσε να σωθεί με την ευγλωττία του.\nΌταν διαπίστωσαν ότι την ρήξη την είχε «φανταστεί» ή ίσως και να την είχε αναθέσει σε ένα ανεπίσημο γραφείο προς μελέτην αλλά δεν την οργάνωνε, τότε το μόνο όπλο που είχε άλλαξε χέρια.\nΤο πεντάμηνο που κράτησε η διαπραγμάτευση ξοδεύτηκε με άσφαιρα πυρά και κύριο μέλημά τους πιά μπρος στην, όλο και πιο καθαρά, διαφαινόμενη ήττα, ήταν να υποχωρήσουν αξιοπρεπώς «έξω» για να διατηρήσουν το κύρος τους «μέσα».\nΚι όταν τους το αρνήθηκαν κι αυτό, έλειπε πια μια τελευταία μεγαλοστομία αφού μόνο λόγια ήταν το εφόδιό τους.\nΠιεσμένοι ανάμεσα σ’ αυτά που είχαν υποσχεθεί στους ψηφοφόρους τους και σ’ αυτά που τους έδιναν διοργάνωσαν ένα δημοψήφισμα.\nΗ σκέψη ήταν απλοϊκή.\nΕπιδίωκαν να πιέσουν με «τη δύναμη της λαϊκής ετυμηγορίας» ανθρώπους που δεν ίδρωνε το αυτί τους από τέτοια.\nΝα την φέρουν δηλαδή στο τραπέζι της διαπραγμάτευσης μήπως και αυτή τα καταφέρει εκεί που οι ίδιοι είχαν ευλόγως αποτύχει και μπορέσουν να σώσουν την παρτίδα.\nΌμως το πράγμα γινόταν όντως επικίνδυνο.\nΑυτοί οι ερασιτέχνες «εκεί κάτω» απειλούσαν να τινάξουν όλο το πολιτικό παιχνίδι στον αέρα.\nΔεν διοργανώνεις δημοψήφισμα για κάτι πραγματικά αμφισβητούμενο και φλέγον.\nΓια κάτι δηλαδή για το οποίο η Ιστορία δεν έχει ακόμα αποφανθεί.\nΔεν βάζεις τους θεατές της μοίρας τους μέσα στο παιχνίδι της Ιστορίας.\nΟι πάντες, μέσα κι έξω, κρατούσαν την ανάσα.\nΑυτοί πάλι τα υπολόγιζαν κάπως έτσι: αν έχαναν θα υποχωρούσαν, αν κέρδιζαν οριακά θα υποχωρούσαν «οριακά». Αλλά το 62% τους τρόμαξε βαθειά.\nΠολύ περισσότερο από τους Έλληνες και ξένους αντιπάλους τους. Η κατάσταση πλέον μύριζε μπαρούτι.\nΚαι δεν είχαν όρεξη να ηγηθούν σε μια ανταρσία, σε κάτι που έμοιαζε με την αρχή μιας επανάστασης.\nΑυτοί δεν είχαν στο μυαλό τους τίποτα άλλο από διαπραγμάτευση.\nΔεν ήταν του «βουνού» ούτε της Σιέρρας.\nΤων πανεπιστημίων ήταν και των Ευρωπαϊκών κονδυλίων.\nΑπό κείνη τη στιγμή δεν έμενε παρά ένα πρωθυπουργικό πραξικόπημα για να μαζέψουν τα πράγματα.\nΦώναξαν λοιπόν τους πολιτικούς αρχηγούς (τους συναδέλφους) να συσκεφτούν όλοι μαζί, δίνοντας έτσι υπόσταση σε πολιτικά ρετάλια.\nΦυσικά αυτοί ένιωσαν τον φόβο τους και αναθαρρώντας υπέβαλλαν, αν και ηττημένοι, τους όρους τους σαν να ήταν νικητές.\nΈπρεπε τώρα να το παρουσιάσουν στον κόσμο.\nΟ Πρωθυπουργός και η ηγετική ομάδα, κάτι σαν πρωθυπουργική κλίκα, κρύφτηκαν πίσω από το ευρώ.\nΤο «όχι» έπρεπε να ερμηνευτεί: δεν είχαν εξουσιοδότηση να βγάλουν τη χώρα από την ευρωζώνη.\nΈτσι με μια κίνηση το «όχι» μεταλλάχθηκε σε «ναι» κι αυτό είναι το μόνο πραξικόπημα που ανιχνεύεται.\nΤο άλλο που υποτίθεται ότι έκαναν οι «εταίροι», στερεύοντας τη χρηματοδότηση, ήταν απολύτως μέσα στα πλαίσια της σύγκρουσης.\nΔικό τους ήταν το πρόβλημα αν αυτοί νόμιζαν ότι συζητούσαν με την Ευρώπη του Διαφωτισμού ενώ απέναντί τους καθόταν η Ευρώπη της Ιεράς Συμμαχίας.\nΟ Σώυμπλε τίμησε τη θέση του.\nΟ Τσίπρας βγήκε και εξήγησε συντετριμμένος ότι δεν του άφησαν άλλη λύση παρά να παραδοθεί.\nΜίλησε αόριστα για λάθη και πήρε μια αφηρημένη ευθύνη. Τίποτα συγκεκριμένο.\nΟ «περήφανος Λαός», αυτοί δηλαδή που εμπιστεύονταν τη μοίρα τους πότε Δεξιά και πότε Αριστερά δεν χρειαζότανε να ξέρουν. Δυό μέρες μετά ο Βαρουφάκης τον «άδειασε», για να διασωθεί ο ίδιος, «αποκαλύπτοντας» ότι τη νύχτα του 62% πήγε περιχαρής στην Κουμουνδούρου για να γιορτάσει την μεγάλη νίκη και βρέθηκε μπρος σε κατεβασμένα μούτρα.\nΜα καλά, τόσο αθώο παιδί ήταν?\nΔεν είχε τίποτα καταλάβει?\nΔεν ήξερε, ο οικονομολόγος, το κλίμα της ηττοπάθειας και της ενδοτικότητας μέσα στον Σύριζα τόσο καιρό?\nΑπό δω και πέρα θα παρακολουθήσουμε το «ο σώζων εαυτόν σωθήτω.\nΚρύφτηκαν επίσης πίσω απ’ τον κίνδυνο του Εθνικού Διχασμού.\nΤον οποίον βέβαια επέσειαν πάνω απ’ τα κεφάλια τους οι αντίπαλοί τους της Δεξιάς κι αυτοί ενοχικοί και δαμασμένοι από καιρό, έσκυβαν διαρκώς με τ’ αυτιά τραβηγμένα πίσω.\nΛες κι οτιδήποτε σημαντικό μπορεί να γίνει με ομόνοια.\nΠολλά και εγκληματικά τα λάθη που έκαναν οι κυβερνώντες: Δεν γνώριζαν τον αντίπαλο.\nΉθελαν ν’ αλλάξουν την Ευρώπη ώστε να αλλάξει η Ελλάδα ενώ αντίθετα έπρεπε να αλλάξουν την Ελλάδα ώστε να αλλάξει η Ευρώπη (και όχι μόνο).\nΠολυλογούσαν για μια «Ευρώπη των Λαών» ενώ θα έπρεπε να βγάλουν τη χώρα από την Ευρωπαϊκή Ένωση, μόλις έγινε φανερό ότι δεν υπάρχει διαπραγμάτευση, και να απευθυνθούν στους λαούς της Ευρώπης(και όχι μόνο).\nΤι άλλο μπορεί να κάνει ο αδύναμος παρά να αποφύγει να δώσει τη μάχη κατά παράταξιν επιτιθέμενος στο κέντρο του αντιπάλου και να ετοιμάζεται πυρετωδώς να τη δώσει στο έδαφος που γνωρίζει?\nΑκόμα πήγαν να συγκρουστούν αφήνοντας πίσω τους τα εγχώρια ΜΜΕ στα χέρια του εχθρού.\nΘα αρκούσε να πάνε 2-3 φορές, εν σώματι, απάνω, να υποβάλλουν κι αυτοί τους όρους τους, να γυρίσουν πίσω να κηρύξουν στάση πληρωμών και τη χώρα σε κατάσταση έκτακτης ανάγκης και να αρχίσουν τη διαδικασία αλλαγής νομίσματος. Προτίμησαν να κρέμονται από τα μπατζάκια της Ευρώπης ώσπου τελικά τους κλώτσησαν.\nΗ κατάσταση τώρα είναι δραματική.\nΕπιπλέον φοβόντουσαν πολύ τον έλεγχο των μνημονιακών, εδώ στο εσωτερικό, επειδή εξ αρχής δεν είχαν μιλήσει καθαρά.\nΗ ασάφεια στον δικό τους λόγο θα τους κατατρέχει έως το τέλος τους.\nΠίστευαν ότι θα είναι «δημιουργική» δηλαδή θα τους δώσει περιθώρια ελιγμών (όπως τους είχε δώσει και τη νίκη στις εκλογές) και το νόμιζαν αυτό πολιτική ευφυΐα.\nΟ Βαρουφάκης δεν ανακάλυψε την δημιουργική ασάφεια απλά έδωσε όνομα σ’ αυτό που υπήρχε εν αφθονία μέσα στον Σύριζα. Ακόμα και το ερώτημα του δημοψηφίσματος ήταν ασαφές και πονηρά διατυπωμένο αφού δεν ρώταγε πόσο μακριά μπορεί να πάει το «όχι», αν χρειαστεί, ώστε να μην φοβίσει το εκλογικό σώμα.\nΑυτή η στάση δεν τους βοήθησε «έξω» γιατί ή ασάφεια ευνοεί πάντα τον ισχυρότερο, θα δούμε αν θα τους σώσει «μέσα» όταν θα συνθλίβονται ανάμεσα στα πραγματικά αφεντικά της κοινωνίας και σ’ αυτούς που άφησαν στα κρύα του λουτρού.\nΈτσι ο Σύριζα οδήγησε τη χώρα σε πανωλεθρία και απεδείχθει ο «κλητός αλλά όχι ο εκλεκτός της Ιστορίας» όπως χαρακτηρίζει ο Στέφαν Τσβάιχ τον Γκρουσύ, τον μοιραίο στρατηγό του Ναπολέοντα που είναι υπεύθυνος για την ήττα στο Βατερλώ.\nΑπό εδώ και πέρα θα ζήσουν το\nκαι μάλιστα χωρίς κανένα στοιχείο ηρωισμού.\nΔεν θα υπάρξει αίμα αφού τέτοιο δεν κύλαγε στις φλέβες τους. Μόνο στύψιμο και πέταμα.\nΑναφέρθηκα πιο πάνω σε πρωθυπουργική κλίκα.\nΌχι άδικα, υπάρχουν αυτοί όπως και οι άνθρωποι της Αυλής. Στις ερωτήσεις μας αυτούς τους 5 μήνες σε μέλη και στελέχη του Σύριζα,\n«τι γίνεται εκεί μέσα?»\nαπαντούσαν μουδιασμένα ότι δεν έχουν ιδέα κι ότι έχουν «κλείσει οι πόρτες» προς την ηγεσία.\nΑς σηκώσουν τώρα αυτοί οι «αγνοί αγωνιστές» το σταυρό της αφέλειάς τους.\nΤι γίνεται όμως με όλο αυτόν τον κόσμο που δέχτηκε χτύπημα κάτω από τη ζώνη και ένα απ’ αυτά τα χαστούκια που μουδιάζουν το μυαλό?\nΠου πρέπει να ανέχεται αυτούς που μιλούν χωρίς τσίπα αντί να το βουλώνουν και αυτούς που αγιογραφούν τον Τσίπρα σαν τον κομματικό ηγέτη που τώρα ωριμάζει και γίνεται εθνάρχης?\nΚαι που έχουν χάσει κάθε μέτρο επειδή αυτοί που τους ακούν παραμένουν σιωπηλοί προς το παρόν?\nΤι μέλλει γενέσθαι τώρα?\nΗ «κρίση» όπως είχε προβλεφθεί διέλυσε όλο το πολιτικό Σύστημα αφού είναι κρίση Αλήθειας.\nΑπέναντι στους αποικιοκράτες, τον καπιταλισμό και το κράτος είμαστε μόνοι.\nΚαι τελείως γυμνοί.\nΠοιοί όμως είμαστε εμείς?\nΕίμαστε οι ανέκαθεν φτωχοί, οι πρόσφατα φτωχοποιημένοι που έζησαν την ευμάρεια και τώρα τους επιφυλάσσεται ημοντέρνα φτώχεια και αυτοί που λαχταρούν να ζήσουν την περιπέτεια του καιρού τους.\nΗ κατάστασή μας δεν είναι τόσο απογοητευτική γιατί έχουμε μια απίστευτη ευκαιρία.\nΗ σκόνη πάνω απ’ το πεδίο της μάχης διαλύεται, οι αντίπαλοι χωρίζουν για την τελική σύγκρουση και για πρώτη φορά ο εχθρός δεν κρύβεται μέσα στις τάξεις μας.\nΗ αυτονομία μας και η αυτοδιαχείριση του κόσμου που θα φτιάξουμε είναι η μόνη σωτηρία.\nΚαι η εκδίκηση για αυτή την τελευταία προσβολή που δεχτήκαμε, πράξη δικαιοσύνης. Με αυτά τα δεδομένα ξαναγυρνάμε στη φυσική μας κοίτη που είναι το πεζοδρόμιο.\nΕτικέτες Μεταμεσονύκτια Ημερολόγια


1 Aπρίλιος 2009 Πρόσκληση στη Γενική Συνέλευση του Φ.ΣΑ. Φάρμακα υψηλού κόστους: οι νεότερες εξελίξεις Υπογραφή συλλογικής σύμβασης με ΟΠΑΔ από τον Π.Φ.Σ. Υπογραφή συλλογικής σύμβασης με ΕΤΑΑ από τον Π.Φ.Σ. Ταμείο εγγυοδοσίας: κεφάλαιο κίνησης και για τα φαρμακεία Hellas Pharm 2009 Ε Λ Λ Η Ν Ι Κ Η Δ Η Μ Ο Κ Ρ Α Τ Ι Α Ν. Π. Δ. Δ. Φ Α Ρ Μ Α Κ Ε Υ Τ Ι Κ Ο Σ Σ ΥΛ Λ Ο Γ Ο Σ Α Τ Τ Ι Κ Η Σ ΜΥΛΛΕΡΟΥ 1- ΑΘΗΝΑ ΤΗΛ.: , FAX: , AΡΙΘ. ΠΡΩΤ.: 1155\n2 editorial Ζούμε και εργαζόμαστε σε ένα περιβάλλον αβεβαιότητας, ασάφειας και μεγάλου προβληματισμού. Όλες οι μέχρι σήμερα ενέργειες των αρμοδίων αποδεικνύουν ένα πράγμα: προχειρότητα. Από πού να ξεκινήσουμε και πού να τελειώσουμε (αν και το «να τελειώσουμε» αποτελεί σχήμα λόγου αφού η προχειρότητα τελειωμό δεν έχει)! Θέμα 1ον: Στο τέλος του 2008 ανακοινώθηκε επίσημα από τον Ε.Ο.Φ. ότι από την τα φάρμακα που διαθέτουν κουπόνια χρώματος καφέ είναι Μ.Υ.ΣΥ.ΦΑ., και συνεπώς δεν αποζημιώνονται από τα ασφαλιστικά ταμεία. Για τα υπόλοιπα χρωματιστά κουπόνια ας μην κάνουμε λόγο, αφού αρκετά φάρμακα άρχισαν να υπάγονται σε κατηγορίες που μέχρι τότε δεν ανήκαν, δημιουργώντας έκτοτε τεράστια σύγχυση. Όταν τελικά συνειδητοποίησαν αυτό που από πέρυσι τους λέγαμε ότι δεν γίνεται να εφαρμοστούν χρωματιστά κουπόνια χωρίς να δοθεί ικανός χρόνος εξαντλήσεως των αποθεμάτων των φαρμακείων που είχαν φάρμακα με τα παλιά άχρωμα κουπόνια αποφάσισαν να κάνουν κάτι. Και τι έκαναν; Προφορικά διαβεβαίωσαν τον Φ.Σ.Α. ότι θα βγει ανακοίνωση που θα καταργεί την απόφαση αυτή, και τελικά μόνο όσα φάρμακα διαφημίζονταν δεν θα αποζημιώνονται από τα ασφαλιστικά ταμεία. Αμέσως μετά θα συντασσόταν κατάλογος αυτών των φαρμάκων και θα αποστελλόταν από τον Ε.Ο.Φ. σε όλους τους εμπλεκόμενους φορείς. Όπως γνωρίζετε, μέχρι σήμερα κατάλογος δεν υπάρχει, παρά μόνο διαβεβαιώσεις ότι μέχρι τότε κανένα φάρμακο δεν θα περικοπεί από τα ασφαλιστικά ταμεία. Ίδωμεν. Θέμα 2ον: Η νέα υπουργική απόφαση περί των λεγόμενων «φαρμάκων υψηλού κόστους» έχει δημιουργήσει μεγάλη αναταραχή στο χώρο της υγείας, καθώς και προστριβές μεταξύ νοσοκομείων και φαρμακείων. Τα δύο συναρμόδια υπουργεία αδυνατούν να εκδώσουν κοινή εγκύκλιο περί αναβολής της ανεφάρμοστης απόφασης, με αποτέλεσμα να εκδίδονται αλλεπάλληλες εγκύκλιοι χωρίς κοινή γραμμή, επιτείνοντας τη σύγχυση. Το υπουργείο Υγείας, καταλαβαίνοντας ότι ο νόμος δεν εφαρμόζεται, τον αναστέλλει μέχρι , ώστε αν είναι δυνατόν να διορθωθεί! Το υπουργείο Απασχόλησης τον αναστέλλει μέχρι για να ενημερωθούν οι εμπλεκόμενοι φορείς περί του ανεφάρμοστου νόμου!!! Μετά από λίγες ημέρες το δεύτερο υπουργείο καταλαβαίνει το λάθος του και συμπλέει με το πρώτο, μεταφέροντας την εφαρμογή του νόμου για την και προσπαθώντας να κάνει ένα βήμα παραπάνω, εκδίδει εγκύκλιο σύμφωνα με την οποία όλα τα φάρμακα πλέον, κρατικά-νοσοκομειακά κτλ. δίνονται από τα φαρμακεία στην κανονική λιανική τιμή και χωρίς τη διαδικασία του «στερείται». Προσπαθήσαμε να μπούμε στο μυαλό των αρμοδίων και να διερευνήσουμε τις προθέσεις τους και να κατανοήσουμε τη λογική τους. Μάταιος κόπος. Πώς είναι δυνατόν εκεί που δεν θα δίναμε κανένα φάρμακο από τα κρατικά και τα 89 φάρμακα υψηλού κόστους, να τα δίνουμε όλα μέχρι μια ημερομηνία ; και τι θα γίνει μετά από αυτή; Θα δοθεί νέα παράταση; και για ποιο λόγο; Εάν ο νόμος δεν διορθώνεται, τότε γιατί δίνονται συνεχείς παρατάσεις; Ας τον καταργήσουν να τελειώνουμε. Όταν τα ασφαλιστικά ταμεία θα ελέγχουν τις συνταγές μας -μετά από πολλούς μήνες- θα υπάρξει τέτοιο μπέρδεμα με τις ημερομηνίες που πολύ πιθανόν να κόβονται χωρίς λόγο συνταγές, πάντα εις βάρος μας! Θέμα 3ον: Αλλά μήπως είμαστε σίγουροι ότι στο εγγύς μέλλον δεν θα υπάρξει πρόβλημα με τις πληρωμές μας από τα ασφαλιστικά ταμεία; Ο Φ.Σ.Α. καταβάλλει ήδη τεράστιες προσπάθειες για να συγκεντρώσει τα χρήματα από τα ασφαλιστικά ταμεία για τις πληρωμές των μελών του. Οι δικαιολογίες για τις καθυστερήσεις των ταμείων που μπορεί να είναι μεν ολιγοήμερες αλλά υπαρκτές, είναι πολλές και αστείες. Τη μία λείπει ο πάρεδρος για να υπογράψει το ένταλμα, την άλλη αρρωσταίνει ο πρόεδρος, κάποιες άλλες φορές το ένταλμα βρίσκεται «καθ οδόν». Στο μέλλον το πρόβλημα μπορεί να μεγαλώσει ή στο χορό των καθυστερήσεων να προστεθούν κι άλλα ασφαλιστικά ταμεία. Είναι προφανές ότι το περιβάλλον αβεβαιότητας και ασάφειας θα συνεχίσει να υφίσταται και μέσα σε αυτό θα πρέπει να επιβιώσουμε. Ο προβληματισμός μας για τους αρμοδίους που ψηφίζουν νόμους ανεφάρμοστους με προχειρότητα και βιασύνη, χωρίς λόγο, είναι έντονος. Θα συνεχίσουμε την προσπάθειά μας για την προάσπιση των συμφερόντων του κλάδου ενάντια σε κάθε τι και σε οποιονδήποτε βάλει εναντίον του. Ο Πρόεδρος Κωνσταντίνος Λουράντος Με εκτίμηση Για τον Φ.Σ.Α. Ο Γραμματέας Ηλίας Γιαννόγλου\n3 περιεχόμενα Απρίλιος 2009 Εξώφυλλο: Είμαστε οι φαρμακοποιοί της Αττικής. Παλαιός Σιδηροδρομικός Σταθμός στο Μαρκόπουλο Φωτό: Άννα Χαραλαμπίδη ΤΟ Δ.Σ. ΤΟΥ ΦΑΡΜΑΚΕΥΤΙΚΟΥ ΣΥΛΛΟΓΟΥ ΑΤΤΙΚΗΣ ΠΡΟΕΔΡΟΣ ΛΟΥΡΑΝΤΟΣ ΚΩΝΣΤΑΝΤΙΝΟΣ ( ) ANTIΠΡΟΕΔΡΟΣ ΜΠΟΓΔΑΝΟΥ - ΒΑΞΕΒΑΝΑΚΗ ΕΙΡΗΝΗ ( ) ΓΡΑΜΜΑΤΕΑΣ ΓΙΑΝΝΟΓΛΟΥ ΗΛΙΑΣ ( ) ΤΑΜΙΑΣ ΣΤΑΥΡΟΠΟΥΛΟΥ ΑΙΚΑΤΕΡΙΝΗ ( ) ΜΕΛΗ ΑΡΜΕΝΑΚΑ ΕΛΕΝΗ ( ) ΔΑΓΡΕΣ ΙΩΑΝΝΗΣ ( ) ΚΑΛΟΓΕΡΟΠΟΥΛΟΣ ΣΤΥΛΙΑΝΟΣ ( ) ΚΡΑΝΙΩΤΗΣ ΧΑΡΑΛΑΜΠΟΣ ( ) ΧΑΡΟΣ ΧΑΡΑΛΑΜΠΟΣ ( ) Σχεδιασμός εντύπου: Nατάσσα Σέρβου Επιμέλεια έκδοσης & εμπορική εκμετάλλευση: Κηφισίας 15 & Ελπίδος 2, Ν. Ηράκλειο Αττική τηλ.: fax: Editorial... 4 επαγγελματικά επίκαιρα Πρόσκληση στη Γενική Συνέλευση του Φ.ΣΑ... 8 Φάρμακα υψηλού κόστους: οι νεότερες εξελίξεις...10 Υπογραφή συλλογικής σύμβασης με ΟΠΑΔ από τον Π.Φ.Σ...12 Υπογραφή συλλογικής σύμβασης με ΕΤΑΑ από τον Π.Φ.Σ...15 Νέος πρόεδρος στον ΟΠΑΔ...16 Ψήφισμα Γενικής Συνέλευσης Π.Φ.Σ...16 Ταμείο εγγυοδοσίας: κεφάλαιο κίνησης και για τα φαρμακεία...16 Τιμολόγια ασφαλιστικών ταμείων...18 Οίκος Ναύτη: φορολογικές ενημερότητες...18 Γνωστοποίηση καταστατικών εταιρειών φαρμακείων...18 Φ.Σ.Α.: προϋπολογισμοί έτους 2009 και απολογισμοί έτους Θερινό ωράριο φαρμακείων...20 Φ.Ε.Ε. νέο Διοικητικό Συμβούλιο...20 Ενθουσιώδεις οι εντυπώσεις από τον ετήσιο χορό των μελών του Φ.Σ.Α...22 Τα παιδιά ξεφάντωσαν στον παιδικό χορό του Φ.Σ.Α...23 Έχω μια συνταγή: ΤΣΜΕΔΕ: χορήγηση αναλώσιμων για σακχαρώδη διαβήτη...24 ΤΥΠΕΤ ΥΕΝ ΤΑΥΤΕΚΩ: Διορθώσεις ημερολογίου του Φ.Σ.Α Ν. 3459/Ο6 Περί Ναρκωτικών...24 Προσοχή! συνέβη στο φαρμακείο...29 διακίνηση φαρμακευτικών προϊόντων Διακίνηση τσαγιού με απαγορευμένη ουσία μέσω ίντερνετ...30 ο Ε.Ο.Φ. ενημερώνει...32 επιστημονικά ενδιαφέροντα Hellas Pharm κοινωνική δράση Νέα από τους Φαρμακοποιούς του Κόσμου...44 προσκλήσεις Κάλεσμα: 9o Παγκρήτιο Φαρμακευτικό Συνέδριο...46 Κάλεσμα: Π.Ε.Φ. - 14ο Πανελλήνιο Φαρμακευτικό Συνέδριο της Π.Ε.Φ...46\n4 επαγγελματικά επίκαιρα Πρόσκληση στη Γενική Συνέλευση του Φ.Σ.Α. Ο Φαρμακευτικός Σύλλογος Αττικής καλεί τα μέλη του σε Τακτική Γενική Συνέλευση στις 12 Απριλίου 2009 και ώρα 6 το απόγευμα, στο Ξενοδοχείο Κάραβελ (Βασ. Αλεξάνδρου 2). Σε περίπτωση που δεν υπάρξει απαρτία, η Τακτική Γενική Συνέλευση θα πραγματοποιηθεί την επόμενη ημέρα, 13 Απριλίου 2009, ημέρα Δευτέρα, την ίδια ώρα (6 το απόγευμα) και στον ίδιο χώρο (Ξενοδοχείο Κάραβελ). Θέματα ημερήσιας διάταξης: 1. Έγκριση προϋπολογισμού Ν.Π.Δ.Δ. για το έτος Κατάθεση απολογισμού και ισολογισμού Ν.Π.Δ.Δ Έγκριση προϋπολογισμού διανεμητικού λογαριασμού για το έτος Κατάθεση απολογισμού και ισολογισμού διανεμητικού λογαριασμού για το έτος Κατάθεση έκθεσης εξελεγκτικής επιτροπής για το έτος Τρέχοντα συνδικαλιστικά θέματα (Νοσοκομειακά φάρμακα υψηλού κόστους - Ασφαλιστικό - ΟΠΑΔ - Συλλογικές συμβάσεις - Καθυστερήσεις πληρωμών ταμείων κτλ.). Με συναδελφικούς χαιρετισμούς Ο Πρόεδρος Κωνσταντίνος Λουράντος Ο Γραμματέας Ηλίας Γιαννόγλου\n5 επαγγελματικά επίκαιρα φάρμακα υψηλού κόστους οι νεότερες εξελίξεις Με την προηγούμενη Εγκύκλιο σας είχαμε ενημερώσει ότι αναμενόταν να μετατεθεί η ισχύς της υπουργικής απόφασης περί διακίνησης των φαρμάκων υψηλού κόστους, λόγω του ότι ήταν εντελώς ανεφάρμοστη και ασαφής. Στις 27 Φεβρουαρίου 2009, μία ημέρα πριν από την εφαρμογή του νόμου αυτού, ο Φαρμακευτικός Σύλλογος Αττικής, στην προσπάθειά του να αναστείλει τουλάχιστον την εφαρμογή της ανωτέρω απόφασης, ζήτησε άμεση συνάντηση με τους αρμόδιους του υπουργείου Υγείας. Το απόγευμα της ίδιας ημέρας πραγματοποιήθηκε η συνάντηση, στην οποία εκτός από τον πρόεδρο του Φ.Σ.Α. παρευρέθησαν και τα μέλη του Δ.Σ. κ. Γιαννόγλου και Χαρός. Εκεί δεν τέθηκε μόνο το παρόν ζήτημα, αλλά και όλα τα θέματα που ταλαιπωρούν τον κλάδο μας τον τελευταίο καιρό, όπως η υποχρέωση της αναγραφής επί της συνταγής της δοσολογίας των φαρμάκων, η υποχρεωτική συνταξιοδότηση στα 70 χρόνια, η διακίνηση των φαρμάκων που φέρουν χρωματιστά κουπόνια κτλ. Ο γενικός γραμματέας του υπουργείου Υγείας κ. Καλογερόπουλος παραδέχθηκε το δίκαιο όλων των αιτημάτων μας και υποσχέθηκε άμεση αναστολή της εφαρμογής του νόμου αυτού που επιβάλλει διακίνηση των φαρμάκων υψηλού κόστους από τα φαρμακεία μας με χονδρική τιμή συν 5%. Ωστόσο, όπως ακριβώς συμβαίνει τον τελευταίο καιρό, βγήκαν δύο αποφάσεις αναστολής της υπουργικής απόφασης!!! Μία από το υπουργείο Υγείας, που μετέθετε την ημερομηνία εφαρμογής του νόμου την , ώστε να υπάρξει «ένα ικανό μεταβατικό στάδιο για να ληφθούν οποιαδήποτε πρόσθετα μέτρα για τον καθορισμό τυχόν αναγκαίων ειδικότερων όρων και διαδικασιών» και μία από το υπουργείο Απασχόλησης και Κοινωνικής Προστασίας που μετέθετε την ημερομηνία εφαρμογής του νόμου την «για πληρέστερη ενημέρωση των εμπλεκόμενων μερών»!!! Ο παραλογισμός σε όλο του το μεγαλείο: για έναν νόμο να υπάρχουν δύο διαφορετικές αποφάσεις από δύο συναρμόδια υπουργεία. Σύμφωνα με τις αποφάσεις αυτές, από την θα ισχύει ο ανεφάρμοστος αυτός νόμος για όλα τα ασφαλιστικά ταμεία, πλην του ΟΠΑΔ που ανήκει στο υπουργείο Υγείας, ενώ για τον ΟΠΑΔ θα ισχύσει από Αποστείλαμε αμέσως έγγραφο προς το γραμματέα του υπουργείου Απασχόλησης κ. Μαμωνά, αναφέροντάς του όχι μόνο ότι επικαλείται εσφαλμένη αιτιολογία για την αναστολή του νόμου, αλλά και ότι η ημερομηνία ισχύος του νόμου αυτού είναι διαφορετική από την ημερομηνία που όρισε το καθ ύλην αρμόδιο υπουργείο Υγείας. Επίσης τον ενημερώσαμε για την αναστάτωση που έχει δημιουργηθεί εκ μέρους των ασφαλιστικών ταμείων και των νοσοκομείων για το τι τελικά ισχύει και για το τι πρόκειται να ισχύσει από ή Συγκεκριμένα, στο τέλος της επιστολής, αναφέραμε «γινόμαστε αποδέκτες, όλοι οι φαρμακοποιοί, μεγάλης αγανάκτησης και έντονης δυσφορίας των ασφαλισμένων οι οποίοι προσπαθούν, χωρίς αποτέλεσμα, από νοσοκομείο σε νοσοκομείο να βρουν τα φάρμακά τους. Παρά τις εντολές του Υπουργείου Υγείας να υπάρχει επάρκεια των φαρμάκων αυτών στα νοσοκομεία, τα νοσοκομεία ενόψει της λήξης της παράτασης σε κάποια από τις ανωτέρω ημερομηνίες, δεν προμηθεύονται φάρμακα και δεν τοποθετούν το «στερείται» στις συνταγές στις οποίες αναγράφονται φάρμακα που δεν έχουν, με αποτέλεσμα οι ασφαλισμένοι να στερούνται νοσοκομειακών φαρμάκων. Για όλα τα ανωτέρω παρακαλούμε όπως ορίσετε άμεση συνάντηση μαζί μας, ώστε να διευθετηθεί το πρόβλημα που έχει δημιουργηθεί και το οποίο πρόκειται να μεγιστοποιηθεί μετά την » Τελικά στις , ο γενικός γραμματέας του υπουργείου Απασχόλησης κ. Μαμωνάς, με έγγραφο που απέστειλε προς το Σύλλογο, αναφέρει ότι το υπουργείο Απασχόλησης εναρμονίζεται με το υπουργείο Υγείας και μεταθέτει την ημερομηνία εφαρμογής της εν λόγω εγκυκλίου για την Επίσης με το ίδιο έγγραφο καταργεί τη διαδικασία χορήγησης των κρατικών φαρμάκων με την ένδειξη «στερείται» αναφέροντας τα εξής:\n6 «Τα εν λόγω ιδιοσκευάσματα, ως γνωστό, οι ασφαλισμένοι τα προμηθεύονταν από τα ιδιωτικά φαρμακεία, εάν αδυνατούσε το φαρμακείο του κρατικού νοσοκομείου να τους τα χορηγήσει και έθετε επί της συνταγής την ένδειξη «στερούμεθα». Το καθεστώς όμως αυτό δεν εφαρμόζεται, όπως προαναφέρθηκε, από τα φαρμακεία των κρατικών νοσοκομείων, με αποτέλεσμα οι ασφαλισμένοι να μην μπορούν να τα προμηθευτούν ούτε από τα κρατικά νοσοκομεία αλλά ούτε από τα ιδιωτικά φαρμακεία, αφού δεν υπάρχει πλέον η ένδειξη αυτή, απαραίτητη προϋπόθεση σύμφωνα με τα οριζόμενα στις προϊσχύουσες αποφάσεις». Τέλος επισημαίνεται ότι «...οι ασφαλιστικοί οργανισμοί θα πρέπει να εξοφλούν συνταγές που περιέχουν ιδιοσκευάσματα που δεν περιλαμβάνονται στη νέα Κ.Υ.Α., χωρίς να είναι υποχρεωτική πλέον η αναγραφή εκ μέρους του φαρμακείου του κρατικού νοσοκομείου της ένδειξης «στερούμεθα», αφού όπως προαναφέρθηκε, οι Κ.Υ.Α. που προέβλεπαν αυτό τον τρόπο προμήθειας των αναφερόμενων σε αυτές φαρμάκων από τα ιδιωτικά φαρμακεία έχουν ήδη καταργηθεί.» Συνεπώς, καταργείται το «στερείται» και από όλα τα ασφαλιστικά ταμεία χορηγούνται τα φάρμακα αυτά στη λιανική τιμή. Ο Πανελλήνιος Φαρμακευτικός Σύλλογος, ο Φαρμακευτικός Σύλλογος Αττικής, καθώς και ο Φαρμακευτικός Σύλλογος Θεσσαλονίκης έχουν καταθέσει αίτηση ακύρωσης και αναστολής του νόμου, η οποία είναι δικάσιμος στις Στις ο Φ.Σ.Α. συναντήθηκε με το γενικό γραμματέα του υπουργείου Υγείας κ. Καλογερόπουλο, από τον οποίο ζητήθηκε η ανωτέρω ρύθμιση για το «στερείται» να ισχύσει και για τον ΟΠΑΔ. Στη συνάντηση αυτή εκ μέρους του Φ.Σ.Α. παρευρέθησαν ο πρόεδρος κ. Λουράντος και τα μέλη του Δ.Σ. κ. Γιαννόγλου, κ. Χαρός και κ. Δαγρές. Ο γενικός γραμματέας συμφώνησε με το ανωτέρω αίτημα του Φ.Σ.Α. και έτσι όλα πλέον τα ασφαλιστικά ταμεία μέχρι την ακολουθούν την παραπάνω ρύθμιση. Παρ όλα αυτά θα βρεθούμε πάλι στο «παρά πέντε» να τρέχουμε να περισώσουμε ό,τι μπορούμε, επειδή οι αρμόδιοι δεν έχουν ακόμη καταλάβει ότι δεν δικαιούνται να ψηφίζουν στη Βουλή νόμους ανεφάρμοστους. Το ίδιο έγινε και πριν από τέσσερις μήνες, όταν ψηφίστηκε ο νόμος περί της είσπραξης του 3% από τη βιομηχανία μέσω των φαρμακείων, και τώρα δεν ξέρουν τι να κάνουν με αυτά που ψήφισαν. Ο νόμος δεν εφαρμόστηκε ποτέ, άλλες διατάξεις δεν μπορούν να εφαρμοστούν και επιπλέον υπογραφές των υπουργών δεν μπαίνουν. Όλα στον αέρα. Όπως είναι φυσικό, αν δεν υπάρξει αναβολή του νόμου επ αόριστον, μέχρις ότου ακυρωθεί εκ των πραγμάτων, θα δημιουργηθεί τεράστιο πρόβλημα όταν θα θέλουν να τον εφαρμόσουν. Διότι έχουμε αποφασίσει να μη χορηγήσουμε αυτά τα φάρμακα του καταλόγου με τον τρόπο που αναφέρει ο νόμος, ο οποίος ουσιαστικά ορίζει τη διακίνησή τους με τεράστια οικονομική ζημία των φαρμακοποιών. Επειδή έχει αποδειχθεί ότι όσα προβλήματα λύνονται, η λύση τους επιδιώκεται κυριολεκτικά στο «παρά πέντε» από τους αρμόδιους φορείς, για οτιδήποτε νεότερο προκύψει θα σας ενημερώσουμε, όπως πάντα, μέσω γραπτού μηνύματος στο κινητό σας τηλέφωνο. Σημείωση: Όσοι φαρμακοποιοί-μέλη δεν έχουν γνωστοποιήσει τον αριθμό του κινητού τηλεφώνου τους στη γραμματεία του Συλλόγου, παρακαλούμε να το πράξουν άμεσα, ώστε να μπορούν να λαμβάνουν τα ενημερωτικά μηνύματα.\n7 επαγγελματικά επίκαιρα υπογραφή συλλογικής σύμβασης με τον ΟΠΑΔ από τον Π.Φ.Σ. Υπεγράφη από τον Πανελλήνιο Φαρμακευτικό Σύλλογο και ισχύει από η Συλλογική Σύμβαση μεταξύ των φαρμακοποιών και του ΟΠΑΔ. Σας αναφέρουμε περιληπτικά κάποια άρθρα της σύμβασης, τα οποία έχουν ιδιαίτερο ενδιαφέρον για τη λειτουργία του φαρμακείου μας. 1. Η σύμβαση συνάπτεται προς όφελος των ασφαλισμένων του ΟΠΑΔ, συμπεριλαμβανομένων και των ασφαλισμένων του ΤΥΔΚΥ. Αφορά όλα τα φαρμακεία που νόμιμα λειτουργούν στην περιφέρεια κάθε Φαρμακευτικού Συλλόγου της χώρας και διέπεται από τη Φαρμακευτική Δεοντολογία, τη Φαρμακευτική Νομοθεσία και το άρθρο 41 του ν. 3329/05, όπως ισχύει. 2. Όλοι οι φαρμακοποιοί-μέλη των Φαρμακευτικών Συλλόγων, οι οποίοι διατηρούν φαρμακείο σε νόμιμη λειτουργία, είναι υποχρεωμένοι, για το διάστημα που ίσχυε η παρούσα σύμβαση, να χορηγούν όλα τα εγκεκριμένα φάρμακα και ιδιοσκευάσματα που αναγράφονται στις προσκομιζόμενες από τους ασφαλισμένους του ΟΠΑΔ και του ΤΥΔΚΥ συνταγές, και μόνο στις εργάσιμες ημέρες και ώρες κατά τις οποίες έχουν κατά το νόμο ανοικτά τα φαρμακεία, καθώς συμμορφώνονται με τις διατάξεις της εκάστοτε ισχύουσας νομοθεσίας. Για την εκτέλεση των συνταγών θα προσκομίζεται υποχρεωτικά το βιβλιάριο υγειονομικής περίθαλψης του ασφαλισμένου. 3. Οι φαρμακοποιοί που δεν επιθυμούν να εκτελούν συνταγές των ασφαλισμένων του ΟΠΑΔ πρέπει να το δηλώσουν εγγράφως και αιτιολογημένα στον περιφερειακό τους Φαρμακευτικό Σύλλογο, μέσα σε ένα (1) μήνα από την έναρξη ισχύος της παρούσας σύμβασης ή από την έναρξη της λειτουργίας του φαρμακείου. Ο δε Σύλλογος θα κρίνει εάν οι λόγοι μη αποδοχής είναι πλήρως δικαιολογημένοι και εάν είναι, διαβιβάζει τη δήλωση στον ΟΠΑΔ. Οι φαρμακοποιοί αυτοί και ο ΟΠΑΔ δεν έχουν δικαίωμα υπογραφής ατομικής σύμβασης όσο είναι σε ισχύ η Συλλογική Σύμβαση. 4. Τα αναγραφόμενα στις συνταγές του ΟΠΑΔ και του ΤΥΔΚΥ φάρμακα θα χορηγούνται σύμφωνα με την αναγραφόμενη στην επίσημη Κρατική Διατίμηση (Αγορανομικά Δελτία) λιανική τιμή, χωρίς καμία έκπτωση υπέρ τρίτων (άρθρο 1 ν. 1132/81). 5. Απαγορεύεται η με οποιονδήποτε τρόπο, από διάφορα πρόσωπα, από γιατρούς και λοιπούς παρόχους υγείας, υπόδειξη στους ασφαλισμένους να κατευθύνονται σε ορισμένα φαρμακεία για την εκτέλεση των συνταγών τους. Συνυπεύθυνοι στην περίπτωση αυτή είναι και οι φαρμακοποιοί που συμπράττουν. 6. Η ποσότητα των φαρμάκων θα αναγράφεται αριθμητικώς και ολογράφως στις συνταγές από τους γιατρούς, οι οποίες θα είναι σύμφωνες με τις διατάξεις που ισχύουν. Οι γιατροί θα είναι αποκλειστικά υπεύθυνοι για την ποσότητα των αναγραφόμενων στις συνταγές φαρμάκων. Σε περίπτωση που δεν αναγράφεται ποσότητα, ο φαρμακοποιός θα εκτελεί μόνο μία (1) μονάδα. 7. Το ποσοστό συμμετοχής ορίζεται ενυπόγραφα με ευθύνη του θεράποντος γιατρού, ο οποίος την καθορίζει σύμφωνα με την αναγραφόμενη με ευκρίνεια διάγνωση και με τις διατάξεις της εκάστοτε ισχύουσας Φαρμακευτικής Νομοθεσίας. Σε περίπτωση που ο γιατρός δεν αναγράφει επί της συνταγής ποσοστό συμμετοχής, τότε ο φαρμακοποιός εισπράττει το ανώτατο κάθε φορά ποσοστό συμμετοχής που ισχύει επί της αξίας του φαρμάκου. Επειδή το ποσοστό συμμετοχής επί της συνταγής από το συνταγογράφο γιατρό τον δεσμεύει κατά την εκτέλεσή της, οποιαδήποτε διαφορά, κατά παρέκκλιση\n8 της κείμενης νομοθεσίας δεν βαραίνει τον φαρμακοποιό, αλλά καταλογίζεται στο συνταγογράφο γιατρό. 8. Ο φαρμακοποιός που εκτελεί τη συνταγή είναι υποχρεωμένος να ελέγχει την τήρηση ή μη των όρων και των προϋποθέσεων της έκδοσής της από το θεράποντα γιατρό. Στην προκείμενη περίπτωση, ρητά συνομολογείται ότι τα στοιχεία που είναι υποχρεωμένος να ελέγχει ο φαρμακοποιός προτού εκτελέσει τη συνταγή είναι: Α) Όλα τα αναγραφόμενα επί της συνταγής στοιχεία, όπως αυτά προσδιορίζονται στην παρ. 2 του άρθ. 4 του Π.Δ. 121/08: Αριθμός Μητρώου ΤΣΑΥ, σφραγίδα και υπογραφή του γιατρού Στοιχεία ασφαλισμένου Σφραγίδα νοσοκομείου ή Κλινικής, όταν η συνταγή έχει εκδοθεί από αυτά Θεώρηση όπου αυτή απαιτείται. Β) Τα απαιτούμενα δικαιολογητικά για τη συνταγογράφηση ορισμένων φαρμάκων, που απαιτούν ειδική διαδικασία σύμφωνα με τις κείμενες διατάξεις. Τυχόν εκτέλεση συνταγής που δεν έχει συνταχθεί σύμφωνα με τις διατάξεις της νομοθεσίας, καθώς και η εκτέλεση συνταγής που δεν είναι θεωρημένη, όπου αυτό απαιτείται, στερεί από το φαρμακοποιό το δικαίωμα να εισπράξει την αξία της. 9. Ο υπεύθυνος φαρμακοποιός που εκτελεί τη συνταγή δεν φέρει καμία ευθύνη για την τύχη των χορηγούμενων βάσει της συνταγής φαρμάκων, εφόσον ο δικαιούχος ασφαλισμένος ή ο απεσταλμένος αυτού παραλήπτης βεβαιώνει, με την υπογραφή του στη συνταγή, την παραλαβή των φαρμάκων και μετά την αποχώρησή του από το φαρμακείο. 10. Η προθεσμία υποβολής του λογαριασμού του φαρμακοποιού φαρμακείου στην αρμόδια υπηρεσία του ΟΠΑΔ και του ΤΥΔΚΥ είναι η δέκατη πέμπτη (15) ημέρα του επόμενου μήνα. Εκπρόθεσμες υποβολές (πέραν των ως άνω δεκαπέντε ημερών) δεν γίνονται αποδεκτές, αλλά υποβάλλονται τον επόμενο μήνα. Οι λογαριασμοί των φαρμακοποιών φαρμακείων θα υποβάλλονται και σε ηλεκτρονική μορφή, εφόσον αυτό ζητηθεί από τον ΟΠΑΔ ΤΥΔΚΥ. 11. Στις αρμόδιες υπηρεσίες του ΟΠΑΔ ΤΥΔΚΥ οι λογαριασμοί υποβάλλονται είτε μέσω των Φ.Σ. είτε μέσω των διανεμητικών λογαριασμών αυτών, με σχετικό φάκελο στον οποίο θα περιέχονται οι πρωτότυπες εκτελεσθείσες συνταγές, αναλυτική κατάσταση, τιμολόγιο και φορολογική ενημερότητα, όπου αυτό απαιτείται. 12. Εντός των πρώτων δεκαπέντε (15) ημερών υποβάλλονται στις υπηρεσίες του ΟΠΑΔ ΤΥΔΚΥ από τους κατά τόπους Φαρμακευτικούς Συλλόγους οι λογαριασμοί εκάστου φαρμακοποιού φαρμακείου του προηγούμενου μήνα σε εσώκλειστο φάκελο. Οι λογαριασμοί θα συνοδεύονται από τη σχετική αίτηση του φαρμακοποιού φαρμακείου προς τον ΟΠΑΔ και το ΤΥΔΚΥ (εκτός φακέλου), το διαβιβαστικό του Φαρμακευτικού Συλλόγου και τις συγκεντρωτικές καταστάσεις αυτού. 13. Ο ΟΠΑΔ και το ΤΥΔΚΥ έχουν υποχρέωση να καταβάλουν στο φαρμακοποιό φαρμακείο το εκάστοτε πληρωτέο ποσό, σύμφωνα με τις κείμενες διατάξεις. Η εξόφληση των λογαριασμών από τον ΟΠΑΔ και το ΤΥΔΚΥ θα γίνεται σύμφωνα με τις ισχύουσες διατάξεις. Τα έξοδα εμβασμάτων εντολών εξοφλήσεως και λοιπά έξοδα δεν θα βαρύνουν το φαρμακοποιό. 14. Ο ΟΠΑΔ και το ΤΥΔΚΥ έχει το δικαίωμα να ενεργεί έλεγχο των φαρμακοποιών φαρμακείων, με δικά του εντεταλμένα όργανα, αλλά μόνο στις συνταγές αποκλειστικά των ασφαλισμένων τους, σύμφωνα με τις κείμενες διατάξεις. 15. Η καταγγελία της σύμβασης από ένα από τα συμβαλλόμενα μέρη, για τυχόν παράβαση όρου αυτής ή για άλλο σπουδαίο λόγο, είναι ενεργή με την πάροδο δύο (2) μηνών από την επίδοσή της με δικαστικό επιμελητή και ισχύει για το τέλος του ημερολογιακού μήνα. 16. Η διάρκεια ισχύος της σύμβασης αυτής ορίζεται σε δύο (2) χρόνια. Αν η σύμβαση που είναι σε ισχύ δεν καταγγελθεί εξήντα (60) ημέρες πριν από τη λήξη της από έναν από τους συμβαλλόμενους, η ισχύς της παρατείνεται για ισόχρονο χρονικό διάστημα κ.ο.κ. 17. Ο Πανελλήνιος Φαρμακευτικός Σύλλογος έχει την υποχρέωση να στείλει εγκύκλιο στα μέλη του (Φαρμακευτικούς Συλλόγους της χώρας), μέσα σε ένα (1) μήνα από την υπογραφή της παρούσας, ενημερώνοντας αυτά για τους όρους της, με κοινοποίηση και στον ΟΠΑΔ. Την αυτή υποχρέωση έχει και σε περίπτωση τυχόν τροποποιήσεων.\n9 επαγγελματικά επίκαιρα Σημείωση: Για το Φαρμακευτικό Σύλλογο Αττικής εκκρεμεί ακόμη η συμφωνία μεταξύ του Συλλόγου μας και του ΟΠΑΔ όσον αφορά τον τρόπο υποβολής των λογαριασμών μας μέσω του Συλλόγου και την πληρωμή τους με ένα ένταλμα, όπως συμβαίνει με όλα τα υπόλοιπα ασφαλιστικά ταμεία. Επίσης, απόφαση του Δ.Σ. του Φ.Σ.Α. είναι η υπογραφή της σύμβασης αυτής και από το Υπουργείο Οικονομικών που είναι ο αρμόδιος φορέας για τις πληρωμές μας από τον ΟΠΑΔ. Στην ανωτέρω Συλλογική Σύμβαση έχει προσαρτηθεί παράρτημα με τα λάθη που παρατηρούνται κατά τον έλεγχο των συνταγών, σύμφωνα με το οποίο διορθώνονται ή απορρίπτονται οι συνταγές. Το παράρτημα παρατίθεται παρακάτω: «Παράρτημα Λάθη που παρατηρούνται κατά τον έλεγχο των συνταγών 1. Διόρθωση συνταγής χωρίς επιβεβαιωτική υπογραφή και σφραγίδα γιατρού: Α) στην ημερομηνία έκδοσης Β) στο είδος φαρμάκου Γ) στη φαρμακοτεχνική μορφή Δ) στην ποσότητα φαρμάκου Στην περίπτωση αυτή επιστρέφεται η συνταγή στην οποία γίνεται μνεία της αιτιολογίας απόρριψης και δεν υποβάλλεται ξανά. 2. Εκτέλεση συνταγής μετά την προβλεπόμενη από τη νομοθεσία ημερομηνία. Στην περίπτωση αυτή επιστρέφεται η συνταγή στην οποία γίνεται μνεία της αιτιολογίας απόρριψης και δεν υποβάλλεται ξανά. 3. Εκτέλεση επαναλαμβανόμενης συνταγής σε ημερομηνία που δεν επιτρέπεται από την οδηγία του ιατρού και τη νομοθεσία που ισχύει. Στην περίπτωση αυτή επιστρέφεται η συνταγή και δεν υποβάλλεται ξανά. 4. Λάθη κοστολόγησης φαρμάκων. Στην περίπτωση αυτή υπολογίζεται η τιμή της διατίμησης. Σε περίπτωση που συμβαίνει σε αρκετές εντολές του λογαριασμού, αποστέλλεται έγγραφο στο φαρμακοποιό. Η κατ εξακολούθηση λανθασμένη κοστολόγηση αποτελεί παραβατική συμπεριφορά. 5. Καταχώρηση λανθασμένου ποσού στην Κατάσταση Λογαριασμού φαρμακείου. Στην περίπτωση αυτή θα υπολογιστεί το σωστό ποσό. 6. Μη επικόλληση ταινιών γνησιότητας για αναγραφόμενα στη συνταγή φάρμακα, τα οποία έχουν κοστολογηθεί. Στην περίπτωση αυτή απορρίπτεται η αξία του συγκεκριμένου φαρμάκου. 7. Χορήγηση φαρμάκων και επικόλληση αντίστοιχων ταινιών γνησιότητας διαφορετικών των αναγραφόμενων στη συνταγή. Στην περίπτωση αυτή απορρίπτεται η συνταγή και η συμπεριφορά του φαρμακοποιού είναι παραβατική. 8. Χορήγηση φαρμάκων νοσοκομειακής χρήσης χωρίς την απαιτούμενη βεβαίωση. Στην περίπτωση αυτή δεν επιστρέφεται η συνταγή και απορρίπτεται. 9. Χορήγηση αντιβιοτικών υπό περιορισμό χωρίς αιτιολογημένη συνταγή. Στην περίπτωση αυτή δεν επιστρέφεται η συνταγή. 10. Λανθασμένη καταχώρηση συμμετοχής στο 25%, 10% ή 0%. Στην περίπτωση αυτή το ποσό θα καταχωρηθεί στη σωστή στήλη συμμετοχής. 11. Μη θεώρηση από ελεγκτή συνταγής που περιλαμβάνει ψυχότροπα ή ναρκωτικά ιδιοσκευάσματα του πίνακα Β ή της κατηγορίας Γ (Ν.1729/87 και όπως αυτός τροποποιήθηκε με το Ν. 3457/06, παρ. 1, αρ. 6) ανεξάρτητα από την αξία τους. Στην περίπτωση αυτή απορρίπτεται η αξία του ψυχοτρόπου φαρμάκου. 12. Αναγραφή φαρμάκων σε απλή συνταγή πλέον των 2 εμβαλλαγίων, χωρίς την ένδειξη «χρόνια πάθηση ή θεραπεία μηνός». Στην περίπτωση αυτή απορρίπτεται η αξία των επιπλέον εμβαλλαγίων. 13. Υποβολή συνταγής η οποία δεν φέρει στοιχεία εκτέλεσης από το φαρμακοποιό. Στην περίπτωση αυτή επιστρέφεται η συνταγή και υποβάλλεται ξανά. 14. Υποβολή συνταγής η οποία δεν φέρει υπογραφή παραλήπτη. Στην περίπτωση αυτή επιστρέφεται η συνταγή και υποβάλλεται ξανά.»\n10 υπογραφή συλλογικής σύμβασης με ΕΤΑΑ από τον Π.Φ.Σ. Ο Φαρμακευτικός Σύλλογος Αττικής, όπως σας ενημερώσαμε σε προηγούμενη Εγκύκλιο, κατήγγειλε τη Συλλογική Σύμβαση που είχε συνάψει με το ταμείο των Δικηγόρων Αθηνών, λόγω προβλημάτων που δημιουργήθηκαν μετά από αναίτιες απορρίψεις συνταγών. Η καταγγελία της σύμβασης θα άρχιζε από τα μέσα Απριλίου. Εν τω μεταξύ, λόγω της ενοποίησης των ασφαλιστικών ταμείων, ο Πανελλήνιος Φαρμακευτικός Σύλλογος προχώρησε, στις , στην υπογραφή Συλλογικής Σύμβασης με το ταμείο του ΕΤΑΑ (Ενιαίο Ταμείο Ανεξάρτητα Απασχολούμενων), στο οποίο υπάγονται οι: α) Τομέας Υγείας Μηχανικών και Εργοληπτών Δημοσίων Έργων β) Τομέας Υγείας Υγειονομικών γ) Τομέας Υγείας Δικηγόρων Αθηνών δ) Τομέας Υγείας Δικηγόρων Πειραιά και Τομέας Υγείας Δικηγόρων Θεσσαλονίκης, στ) Τομέας Υγείας Δικηγόρων Επαρχιών και ζ) Τομέας Υγείας Συμβολαιογράφων. Η σύμβαση είναι σχεδόν ίδια με αυτή που σας προαναφέραμε ότι υπογράφτηκε μεταξύ Π.Φ.Σ. και ΟΠΑΔ και διαφέρει σε ελάχιστα σημεία. Το παράρτημα, που είναι και το σημαντικότερο σημείο της σύμβασης, είναι ακριβώς το ίδιο με εκείνο της σύμβασης με τον ΟΠΑΔ και είναι αυτό που καθορίζει τους λόγους για τους οποίους το ταμείο θα απορρίπτει συνταγές. Ως εκ τούτου συνεχίζουμε να εκτελούμε συνταγές Δικηγόρων Αθηνών, δεδομένου ότι η νέα σύμβαση, που μόλις υπογράφηκε, θα εξομαλύνει τις τεταμένες σχέσεις του Συλλόγου μας με το ταμείο, αφού καθορίζει με σαφήνεια τους λόγους που θα απορρίπτονται συνταγές από το ταμείο.\n11 επαγγελματικά επίκαιρα νέος πρόεδρος στον ΟΠΑΔ Ραγδαίες υπήρξαν οι εξελίξεις στον ΟΠΑΔ, μετά τις «συγκρούσεις» του πρώην πλέον προέδρου του ΟΠΑΔ κ. Χιόνη με το Φαρμακευτικό Σύλλογο Αττικής. Η αντικατάσταση του κ. Χιόνη ήταν άμεση. Νέος πλέον πρόεδρος του ΟΠΑΔ είναι ο κ. Αθανάσιος Βλάχος, ο οποίος παλαιότερα υπήρξε υποδιοικητής του Ι.Κ.Α. Το προεδρείο του Φ.Σ.Α. συναντήθηκε ήδη με το νέο πρόεδρο για την άμεση ρύθμιση των χρεών του ΟΠΑΔ προς τα φαρμακεία και τη ρύθμιση επίσης του τρόπου κατάθεσης των λογαριασμών του ΟΠΑΔ, σύμφωνα με τη νέα σύμβαση που έχει υπογράψει ο Π.Φ.Σ. ψήφισμα Γενικής Συνέλευσης Π.Φ.Σ. Στις πραγματοποιήθηκε Γενική Συνέλευση του Πανελλήνιου Φαρμακευτικού Συλλόγου, κατά την οποία συζητήθηκε και το θέμα των φαρμάκων υψηλού κόστους. Ο Πανελλήνιος Φαρμακευτικός Σύλλογος εξέδωσε ψήφισμα της Γενικής Συνέλευσης, το οποίο σας παραθέτουμε προς ενημέρωσή σας: «Ψήφισμα Γενικής Συνέλευσης Πανελλήνιου Φαρμακευτικού Συλλόγου Η Γενική Συνέλευση του Πανελλήνιου Φαρμακευτικού Συλλόγου απεφάσισε να ζητήσει τόσο από το Υπουργείο Κοινωνικών Ασφαλίσεων όσο και από το Υπουργείο Υγείας (ΟΠΑΔ) ημερομηνία έναρξης εφαρμογής της Υπουργικής Απόφασης περί νοσοκομειακών φαρμάκων την 1η Σεπτεμβρίου Η Γενική Συνέλευση εκτιμά ότι το θέμα είναι πολύπλοκο με ιδιαίτερες προεκτάσεις τόσο στην ταλαιπωρία των ασφαλισμένων όσο και στον ορθολογισμό της φαρμακευτικής δαπάνης και ζητά: Α) Την εργώδη κοινή συνεργασία με τους αρμόδιους των Υπουργείων και του ΕΟΦ, ώστε να υπάρξει το άριστο αποτέλεσμα στην προσπάθεια κάλυψης των αναγκών της φαρμακευτικής περίθαλψης. Β) Να καθοριστεί με σαφήνεια ότι νοσοκομειακά φάρμακα είναι μόνο αυτά που έχουν αδειοδοτηθεί για χρήση σε νοσοκομειακό περιβάλλον. Όλα τα άλλα φάρμακα επιβάλλεται να διατίθενται από τα ιδιωτικά φαρμακεία χωρίς όρους και διαφοροποιήσεις. Γ) Να υπάρξει άμεσα η έκδοση του καταλόγου των διαφημιζόμενων φαρμάκων τα οποία δεν θα αποζημιώνονται από τα ασφαλιστικά ταμεία. Με τον κατάλογο αυτό οφείλουν να πειθαρχήσουν όλα τα ασφαλιστικά ταμεία. Δ) Να ζητηθεί η άμεση κατάργηση του άρθρου 15 του νόμου 3730/2008 που λειτουργεί χαριστικά υπέρ των κλινικών και μετατρέπει τους ιδιοκτήτες τους σε μεγαλεμπόρους φαρμάκων με προφανή ζημιά για τα ασφαλιστικά ταμεία». Ταμείο Εγγυοδοσίας: κεφάλαιο κίνησης και για τα φαρμακεία Αναδημοσιεύουμε το άρθρο για το Ταμείο Εγγυοδοσίας από το τεύχος του Ιανουαρίου 2009 της Εγκυκλίου, μετά από αίτημα αρκετών μελών μας. «Από το Δεκέμβριο 2008 στους δικαιούχους του Ταμείου Εγγυοδοσίας Μικρών και Πολύ Μικρών Επιχειρήσεων συγκαταλέγονται και τα φαρμακεία. Τα πλεονεκτήματα από την ένταξη των φαρμακείων στο Ταμείο είναι πολλά και σημαντικά, μεταξύ των οποίων η παροχή άτοκων δανείων για την ενίσχυση της ρευστότητάς τους και η αξιοποίηση χρημάτων και ακίνητης περιουσίας που ενδεχομένως ήταν δεσμευμένα ως κάλυψη για άλλα δάνεια ή που θα τα δέσμευε η Τράπεζα για το συγκεκριμένο δάνειο αν δεν είχαν την εγγύηση του Τ.Ε.Μ.Π.Μ.Ε. Για πληροφορίες και ενημερωτικά φυλλάδια απευθυνθείτε στη Γραμματεία του Φ.Σ.Α. στα τηλ.: , ».\n12 επαγγελματικά επίκαιρα τιμολόγια ασφαλιστικών ταμείων Σας ενημερώνουμε για ακόμη μία φορά ότι το ποσό στα τιμολόγια που υποβάλλονται στα ταμεία για τις συνταγές πρέπει να είναι γραμμένα και αριθμητικώς και ολογράφως. Κάποιοι συνάδελφοι δεν τηρούν αυτή την υποχρέωση, με αποτέλεσμα να επιστρέφονται αρκετοί λογαριασμοί. οίκος ναύτη: φορολογικές ενημερότητες Εφιστούμε την προσοχή σας σχετικά με τις φορολογικές ενημερότητες που πρέπει να προσκομίζετε μαζί με την υποβολή των συνταγών σας, όταν αυτές ξεπερνούν τα ευρώ (αιτούμενο ποσό). Μόνο για το ταμείο του Οίκου Ναύτη, η φορολογική ενημερότητα θα επισυνάπτεται ΕΞΩ από το φάκελο των συνταγών. Σε περίπτωση που δεν προσκομίσετε φορολογική ενημερότητα, ενώ το αιτούμενο ποσό των συνταγών σας προς υποβολή ξεπερνά τα ευρώ (ή από λάθος η φορολογική ενημερότητα έχει τοποθετηθεί ΜΕΣΑ στον κλειστό φάκελο), τότε, όπως μας ενημέρωσε ο Οίκος Ναύτη, η εξόφληση του λογαριασμού σας θα καθυστερεί και θα εξοφλείται σε επόμενη πληρωμή. γνωστοποίηση καταστατικών εταιρειών φαρμακείων Σας υπενθυμίζουμε ότι βάσει του άρθ. 6 παρ. 4 του ν. 328/76, όσοι από εσάς συστήνετε εταιρείες φαρμακείων, έχετε υποχρέωση γνωστοποίησης επικυρωμένου αντιγράφου του καταστατικού, αλλά και τυχόν τροποποιήσεων αυτού στο Σύλλογο, και μάλιστα σε ένα μήνα από την καταχώρησή του στα βιβλία του Πρωτοδικείου Αθηνών. Παράβαση αυτής της υποχρέωσης συνεπάγεται την ακύρωση της άδειας ίδρυσης και διατηρήσεως του φαρμακείου (άρθ. 6 παρ. 5). Φ.Σ.Α.: προϋπολογισμοί έτους 2009 και απολογισμοί έτους 2008 Για τα παρακάτω θέματα σχετικά με τους προϋπολογισμούς έτους 2009 και τους απολογισμούς 2008 δείτε το φωτοτυπημένο έντυπο που σας έχουμε διανείμει ξεχωριστά από την Εγκύκλιο: 1. Έγκριση προϋπολογισμού Ν.Π.Δ.Δ. για το έτος Κατάθεση απολογισμού και ισολογισμού Ν.Π.Δ.Δ Έγκριση προϋπολογισμού διανεμητικού λογαριασμού για το έτος Κατάθεση απολογισμού και ισολογισμού διανεμητικού λογαριασμού για το έτος 2008\n13 επαγγελματικά επίκαιρα θερινό ωράριο φαρμακείων Σας ενημερώνουμε ότι από την 1η Απριλίου 2009 τηρείται το θερινό ωράριο λειτουργίας των φαρμακείων, το οποίο είναι το εξής: Δευτέρα 08:00-14:30 Τρίτη 08:00-14:00 και 17:30 20:30 Τετάρτη 08:00-14:30 Πέμπτη 08:00-14:00 και 17:30 20:30 Παρασκευή 08:00-14:00 και 17:30 20:30. Φ.Ε.Ε. - νέο Διοικητικό Συμβούλιο Σας παραθέτουμε τη νέα σύνθεση του Διοικητικού Συμβουλίου της Φαρμακευτικής Εταιρείας Ελλάδος, προς ενημέρωσή σας: Πρόεδρος: Νικόλαος Βλασσόπουλος Αντιπρόεδρος: Γεώργιος Ραφτόπουλος Γ. Γραμματέας: Κωνσταντίνος Σταθόπουλος Ταμίας: Μάρκος Πετούνας Μέλη: Θεοφάνης Βασαγεώργης Άγγελος Κανιούρας Ιωάννης Ρουκουτάκης Επίσης, οι τρείς (3) υποψήφιοι που συγκέντρωσαν τους περισσότερους σταυρούς προτίμησης για την Εξελεγκτική Επιτροπή είναι οι: Επαμεινώνδας Γάζος Ιωάννης Γριμάνης Κωνσταντίνος Οικονόμου.\n14 επαγγελματικά επίκαιρα Ενθουσιώδεις οι εντυπώσεις από τον ετήσιο χορό των μελών του Φ.Σ.Α. Από την εκδήλωση για την κοπή της πίτας του Φ.Σ.Α. Από αριστερά: Τα μέλη του Δ.Σ. του Φ.Σ.Α.: Ηλίας Γιαννόγλου (γραμματέας), Ρένα Μπογδάνου-Βαξεβανάκη (αντιπρόεδρος), Κωνσταντίνος Λουράντος (πρόεδρος), Κάτια Σταυροπούλου (ταμίας), Στυλιανός Καλογερόπουλος (μέλος Δ.Σ.), Χαράλαμπος Χαρός (μέλος Δ.Σ.). Με μεγάλη επιτυχία πραγματοποιήθηκε η κοπή της ετήσιας πίτας των μελών του Φαρμακευτικού Συλλόγου Αττικής (Φ.Σ.Α.) στις 16 Φεβρουαρίου 2009, στο ξενοδοχείο Intercontinental. Οι συνάδελφοι στην κυριολεξία κατέκλυσαν το χώρο, ο οποίος ήταν ιδιαίτερα προσεγμένος και ζεστός, και έμειναν όλοι ενθουσιασμένοι. Το βραζιλιάνικο γκρουπ με τους εκπληκτικούς χορευτές του, αλλά και τα ζευγάρια που διαγωνίστηκαν στο χορό σάμπα, μετέδωσαν αμέσως το κέφι στους παρευρισκόμενους, οι οποίοι γέμισαν ασφυκτικά την πίστα χορού και διασκέδασαν με την ψυχή τους μέχρι τις πρωινές ώρες. Νιώθουμε χαρά και ικανοποίηση που οι συνάδελφοί μας ανταποκρίθηκαν θετικά σε αυτό το κάλεσμά μας και που εμείς με τη σειρά μας φανήκαμε αντάξιοι στη συμμετοχή τους, παρέχοντάς τους μια καθ όλα τέλεια οργανωμένη εκδήλωση. Ήταν η πρώτη φορά που ο Σύλλογος διοργάνωσε με δικές του δυνάμεις την εκδήλωση αυτή. Στην επιτυχία της ήταν καθοριστική η συμβολή της Ρένας Μπογδάνου (αντιπρόεδρος Δ.Σ.) και της Κάτιας Σταυροπούλου (ταμίας Δ.Σ.) καθώς και των υπαλλήλων του Συλλόγου.\n15 Τα παιδιά ξεφάντωσαν στον παιδικό χορό του Φ.Σ.Α. Ο κλόουν διασκεδάζει τα παιδιά των μελών του Φ.Σ.Α. Στις 22 Φεβρουαρίου 2009 ο Φαρμακευτικός Σύλλογος Αττικής (Φ.Σ.Α.) διοργάνωσε, όπως κάθε χρόνο, αποκριάτικο παιδικό χορό στο ξενοδοχείο Intercontinental. Το σέρβις και ο χώρος, που χρησιμοποιήθηκε για πρώτη φορά φέτος, ήταν εξαιρετικά. Όλοι οι παρευρισκόμενοι έμειναν ενθουσιασμένοι από την εκδήλωση. Τα παιδιά ξεφάντωσαν χορεύοντας και διασκεδάζοντας με τον ξυλοπόδαρο και τον κλόουν, καθώς και με διάφορα παιχνίδια που διοργάνωσε η εταιρεία που είχε αναλάβει τη διασκέδαση των παιδιών.\n16 έχω μια συνταγή... ΤΣΜΕΔΕ χορήγηση αναλώσιμων για σακχαρώδη διαβήτη Το ΤΣΜΕΔΕ χορηγεί πλέον μέσω συνταγολογίου υλικά μέτρησης σακχάρου στο αίμα για τους πάσχοντες από σακχαρώδη διαβήτη (ΣΔ). Η απόφαση ισχύει από και είναι η παρακάτω: n Για τα άτομα με ΣΔ τύπου Ι: θα χορηγούνται 5 κουτιά των 50 τεμαχίων ή 3 κουτιά των 100 τεμαχίων ταινιών μετρήσεως και ο αντίστοιχος αριθμός σκαρφιστήρων (5 κουτιά των 50 τεμαχίων ή 3 κουτιά των 100 τεμαχίων). n Για τα άτομα με ΣΔ τύπου ΙΙ: θα χορηγούνται 2 κουτιά των 50 τεμαχίων ή 1 κουτί των 100 τεμαχίων ταινιών μετρήσεως και ο αντίστοιχος αριθμός σκαρφιστήρων (2 κουτιά των 50 τεμαχίων ή 1 κουτί των 100 τεμαχίων). n Για άτομα με ΣΔ τύπου ΙΙ που αντιμετωπίζονται με δισκία ή με δίαιτα: θα χορηγούνται 1 κουτί των 50 τεμαχίων ταινιών μετρήσεως και ο αντίστοιχος αριθμός σκαρφιστήρων (1 κουτί των 50 τεμαχίων). n Να γίνεται συνταγογράφηση στα συνταγολόγια των ασφαλισμένων (με έγκριση από ελεγκτή του ταμείου) και απευθείας προμήθεια από τα φαρμακεία. Διευκρινίσεις: n οι παραπάνω ποσότητες αφορούν τη μηνιαία αγωγή n τα αναλώσιμα υλικά (ταινίες, σύριγγες, βελόνες κτλ.) θα αναγράφονται σε ξεχωριστή συνταγή από τα φάρμακα. n οι συνταγές αυτές χρειάζονται έγκριση από ελεγκτή γιατρό του ταμείου πριν από την εκτέλεσή τους. ΤΥΠΕΤ ΥΕΝ ΤΑΥΤΕΚΩ Διορθώσεις ημερολογίου του ΦΣΑ 2009 n Στην προηγούμενη Εγκύκλιο (Μάρτιος 2009) επισημάναμε μια διόρθωση στις σελίδες 35 και 38 του ημερολογίου σχετικά με τη χορήγηση των «σκιαγραφικών», (η φράση «με απόδειξη» να αντικατασταθεί με τη φράση «με συνταγή»). Εκ παραδρομής δεν αναφέρθηκε το Ταμείο που χρειάζεται διόρθωση. Ως εκ τούτου η σωστή διόρθωση είναι στις σελίδες 35 και 38 μόνο στο ΤΥΠΕΤ, δηλαδή μόνο σε αυτό το ταμείο τα σκιαγραφικά εκτελούνται κανονικά σε συνταγή. n Άλλαξαν πρόσφατα τα στοιχεία του ταμείου ΥΕΝ (διόρθωση στις σελίδες 48 και 72 του ημερολογίου του ΦΣΑ 2009). Τα σωστά στοιχεία είναι: ΥΕΝ Α.Ν.Π. (Υπουργείο Εμπορικής Ναυτιλίας) Διεύθυνση: Ακτή Βασιλειάδη ΔΟΥ: Ε ΠΕΙΡΑΙΑ ΑΦΜ: n Στη σελίδα 43 του ημερολογίου ΦΣΑ 2009, διορθώστε τη ΔΟΥ του ταμείου Τ.Α.Υ.Τ.Ε.Κ.Ω. (ΤΑΠ ΟΤΕ) Ν.Π.Δ.Δ. Εκ παραδρομής έχει σημειωθεί ως ΔΟΥ η ΙΑ Αμαρουσίου, ενώ η σωστή ΔΟΥ είναι η: ΙΑ ΑΘΗΝΩΝ. Ν. 3459/06 ΠΕΡΙ ΝΑΡΚΩΤΙΚΩΝ υπαγωγή φαρμακευτικών ιδιοσκευασμάτων Τα φαρμακευτικά ιδιοσκευάσματα LYSANXIA, PRAZENE και RELACTON-C υπάγονται στον πίνακα Δ του Ν. 3459/06 περί ναρκωτικών. Η απόφαση δημοσιεύθηκε στο ΦΕΚ 314Β / και έχει ως εξής: ονομασία φαρμάκου δραστικό συστατικό που υπάγεται στο Ν.3459/2006 πίνακας RELACTON C CARISOPRODOL Δ LYSANXIA PRAZEPAM Δ PRAZENE PRAZEPAM Δ\n17 προσοχή! συνέβη στο φαρμακείο συνταγές με πλαστά στοιχεία γιατρού Φαρμακοποιός μέλος μας ενημέρωσε το Σύλλογο ότι κυκλοφορούν πλαστές συνταγές με το όνομα γιατρού: Πανόπουλος (παθολόγος). Μετά από έρευνα της ίδιας της φαρμακοποιού στο ΤΣΑΥ διαπιστώθηκε ότι δεν υπάρχει γιατρός με αυτά τα στοιχεία. κλοπή ειδικού συνταγολογίου του Ν.1729/87 Το Γενικό Νοσοκομείο «Η ΕΛΠΙΣ», με έγγραφό του, μας ενημέρωσε για την κλοπή ειδικού συνταγολογίου του Ν. 1729/87, μονόγραμμο και θεωρημένο από το εξωτερικό νευρολογικό ιατρείο του νοσοκομείου. Συστήνεται να μην εκτελεστούν συνταγές που θα αφορούν τα υπ αριθμ φύλλα του σχετικού συνταγολογίου. διαρρήξεις φαρμακείων Κατατέθηκε στο Σύλλογό μας αντίγραφο της δήλωσης στην αστυνομία της δεύτερης διάρρηξης του φαρμακείου του Ιωάννη Καραντώνη στην Καλλιθέα, στην οποία καταγράφεται απώλεια ναρκωτικών φαρμάκων που υπάγονται στον Ν. 1729/87, διαφόρων άλλων φαρμάκων καθώς και χρημάτων. Κατατέθηκε στο Σύλλογο μας αντίγραφο της δήλωσης στην αστυνομία της διάρρηξης του φαρμακείου Βασίλειου Καρακατσάνη στον Αγ. Δημήτριο, στην οποία καταγράφεται απώλεια ναρκωτικών φαρμάκων που υπάγονται στον Ν. 1729/87, καθώς και διαφόρων άλλων φαρμάκων. κλοπή ιατρικών σφραγίδων & συνταγολογίων Κατατέθηκε στο Σύλλογό μας ένα αντίγραφο της δήλωσης απώλειας αντικειμένων στην αστυνομία, με καταγεγραμμένη την απώλεια συνταγολογίων ναρκωτικών, ιατρικών σφραγίδων, ενός μπλοκ αποδείξεων παροχής υπηρεσιών, βιβλιαρίων καταθέσεων καθώς και άλλων προσωπικών αντικειμένων του γιατρού Παναγιώτη Χελά. πλαστή συνταγή του Ν.1729/87 Φαρμακοποιός-μέλος μας, μας ενημέρωσε ότι αντιλήφθηκε πως κυκλοφορεί πλαστή συνταγή του Ν. 1729/87 με αναγραφόμενο φάρμακο το Hipnosedon και στοιχεία γιατρού τα κάτωθι: ΠΑΠΑΔΗΜΗΤΡΙΟΥ ΚΩΝ. ΨΥΧΙΑΤΡΟΣ ΝΕΥΡΟΛΟΓΟΣ Πάρνηθος 93 Γαλάτσι ΑΦΜ ΔΥΟ Ε ΑΘΗΝΩΝ Σε έρευνα που έκανε ο φαρμακοποιός-μέλος μας για επαλήθευση των στοιχείων του γιατρού, διαπιστώθηκε ότι το τηλέφωνο ανήκει σε διαφορετικό πρόσωπο και ο αριθμός της οδού που αναφέρεται είναι ανύπαρκτος.\n18 διακίνηση φαρμακευτικών προϊόντων διακίνηση τσαγιού με απαγορευμένη ουσία μέσω ίντερνετ Ο Ε.Ο.Φ. ανακοινώνει την παράνομη εισαγωγή στην ελληνική αγορά του προϊόντος αδυνατίσματος σε μορφή τσαγιού με την ονομασία PAIYOUJI που περιέχει τη φαρμακευτική ουσία Sibutramine, καθώς και την απαγορευμένη ουσία Phenolphthalein. Το προϊόν παράγεται στην Κίνα και εισάγεται στην Ευρώπη μέσω της Μ. Βρετανίας, αλλά διακινείται στο διαδίκτυο ως άκρως αποτελεσματικό για την απώλεια βάρους. Lamisil ONCE ΠΕΡΙΛΗΨΗ ΧΑΡΑΚΤΗΡΙΣΤΙΚΩΝ ΤΟΥ ΠΡΟΪΟΝΤΟΣ (SmPC) 1. Εμπορική ονομασία του φαρμακευτικού προϊόντος Lamisil ONCE δερματικό διάλυμα 1% 2. Ποιοτική και ποσοτική σύνθεση σε δραστικά συστατικά Κάθε γραμμάριο δερματικού διαλύματος περιέχει 10 mg τερβιναφίνης (ως υδροχλωρική) Για τα έκδοχα βλέπε παράγραφο Φαρμακευτική μορφή Δερματικό διάλυμα Διαυγές έως ελαφρά θολερό διάλυμα με μορφή γέλης. 4. Κλινικά στοιχεία 4.1 Θεραπευτικές ενδείξεις Θεραπεία για την δερματομυκητίαση ποδών (tinea pedis -πόδι του αθλητή).- βλέπε παράγραφο Δοσολογία και τρόπος χορήγησης Ενήλικες :μία και μόνη εφαρμογή. Το Lamisil ONCE θα πρέπει να εφαρμόζεται μία φορά και στα δύο πόδια, ακόμα και στην περίπτωση που οι βλάβες είναι ορατές μόνο στο ένα πόδι. Αυτό εξασφαλίζει την εξαφάνιση των μυκήτων (δερματόφυτα) οι οποίοι μπορεί να υπάρχουν σε περιοχές του ποδιού όπου δεν υπάρχουν ορατές βλάβες. Οι ασθενείς θα πρέπει να πλένουν και να στεγνώνουν και τα δύο πόδια και χέρια πριν την εφαρμογή του φαρμακευτικού προϊόντος. Πρώτα θα πρέπει να περιποιούνται το ένα πόδι και έπειτα το άλλο. Ξεκινώντας μεταξύ των δακτύλων των ποδιών, οι ασθενείς θα πρέπει να εφαρμόζουν ένα λεπτό στρώμα σε όλη την επιφάνεια ακόμα και μεταξύ των δακτύλων, καθώς και στα πέλματα και στα πλάγια του ποδιού έως και σε ύψος 1,5 cm. To φαρμακευτικό προϊόν θα πρέπει να εφαρμόζεται με τον ίδιο τρόπο και στο άλλο πόδι, ακόμα και αν το δέρμα φαίνεται υγιές. Το φαρμακευτικό προϊόν θα πρέπει να αφήνεται να στεγνώσει για 1-2 λεπτά για να σχηματιστεί ένα στρώμα (film). Οι ασθενείς θα πρέπει έπειτα να πλένουν τα χέρια τους. Δεν θα πρέπει να γίνεται μάλαξη του Lamisil ONCE στο δέρμα. Για καλύτερα αποτελέσματα, η υπό θεραπεία περιοχή δεν θα πρέπει να πλένεται για 24 ώρες μετά την εφαρμογή. Συνιστάται, επομένως, το Lamisil ONCE να εφαρμόζεται μετά το ντους ή το μπάνιο και να περιμένετε μέχρι την ίδια ώρα την επόμενη μέρα πριν να πλύνετε τα πόδια σας ξανά. μετά το πλύσιμο, τα πόδια πρέπει να στεγνώνονται με ήπιες κινήσεις Οι ασθενείς θα πρέπει να χρησιμοποιούν την απαιτούμενη ποσότητα για την κάλυψη και των δύο ποδιών, όπως εξηγείται παραπάνω. Οποιαδήποτε ποσότητα του φαρμάκου που δεν χρησιμοποιήθηκε θα πρέπει να πετιέται. H ανακούφιση από τα κλινικά συμπτώματα συμβαίνει συνήθως σε μερικές ημέρες. Αν δεν υπάρξουν σημεία βελτίωσης μετά από μία εβδομάδα, η διάγνωση πρέπει να αναθεωρείται και οι ασθενείς θα πρέπει να επισκέπτονται γιατρό. Δεν υπάρχουν δεδομένα σχετικά με επαναληπτική θεραπεία με το Lamisil ONCE. Επομένως, δεν συνιστάται δεύτερη θεραπεία για ένα συγκεκριμένο επεισόδιο δερματομυκητίασης ποδιού του αθλητή. Παιδιά και έφηβοι: Το Lamisil ONCE δεν έχει μελετηθεί στον παιδιατρικό πληθυσμό. Η χρήση του επομένως δεν συνιστάται σε ασθενείς ηλικίας μικρότερης των 18 ετών. Ηλικιωμένοι: Δεν απαιτείται διαφοροποίηση της δοσολογίας 4.3 Αντενδείξεις Υπερευαισθησία στην τερβιναφίνη ή σε οποιοδήποτε από τα έκδοχα ( βλέπε παράγραφο 6.1 ). 4.4 Ιδιαίτερες προειδοποιήσεις και προφυλάξεις κατά τη χρήση Το Lamisil ONCE δεν συνιστάται για την αντιμετώπιση της χρόνιας υπερκερατωτικής δερματομυκητίασης των πελμάτων (tinea pedis -τύπου moccasin). Το Lamisil ONCE προορίζεται μόνο για εξωτερική χρήση. Δεν θα πρέπει να χρησιμοποιείται στο πρόσωπο, καθώς ενδέχεται να προκαλέσει ερεθισμό στα μάτια. Σε περίπτωση τυχαίας επαφής με τα μάτια, ξεπλύνετε σχολαστικά τα μάτια με τρεχούμενο νερό. Στην περίπτωση αλλεργικής αντίδρασης, το στρώμα (φιλμ) θα πρέπει να αφαιρεθεί με έναν οργανικό διαλύτη όπως το μετουσιωμένο οινόπνευμα και τα πόδια να πλυθούν με ζεστό νερό και σαπούνι. Περιέχει αιθανόλη. Κρατήστε το μακριά από γυμνή φλόγα. 4.5 Αλληλεπιδράσεις με άλλα φάρμακα και άλλες μορφές αλληλεπίδρασης Δεν έχουν γίνει μελέτες αλληλεπίδρασης. Γι αυτό δεν συνιστάται η συν χορήγηση άλλων προϊόντων θεραπείας των ποδιών, ακόμη και δεν είναι γνωστές αντιδράσεις αλληλεπίδρασης από την παρακολούθηση μετά την κυκλοφορία στην αγορά των τοπικών μορφών Lamisil. 4.6 Κύηση και γαλουχία Κύηση Δεν υπάρχει κλινική εμπειρία με την τερβιναφίνη σε έγκυες γυναίκες. Έμβρυο τοξική δράση και μελέτες αναπαραγωγής σε ζώα δεν έδειξαν επιβλαβείς επιδράσεις (βλ. παράγραφο 5.3). Το Lamisil ONCE δεν θα πρέπει να χρησιμοποιείται κατά τη διάρκεια της εγκυμοσύνης εκτός αν είναι απολύτως απαραίτητο. Γαλουχία Η τερβιναφίνη απεκκρίνεται στο μητρικό γάλα. Το Lamisil ONCE δεν θα πρέπει να χρησιμοποιείται κατά τον θηλασμό. 4.7 Επίδραση στην ικανότητα οδήγησης και χειρισμού μηχανημάτων Η δερματική εφαρμογή του Lamisil ONCE δεν επηρεάζει την ικανότητα οδήγησης και χειρισμού μηχανημάτων. 4.8 Ανεπιθύμητες ενέργειες Στις ανεπιθύμητες ενέργειες περιλαμβάνονται ήπιες και προσωρινές αντιδράσεις στο σημείο εφαρμογής. Σε πολύ σπάνιες περιπτώσεις, μπορεί να εκδηλωθούν αλλεργικές αντιδράσεις. Διαταραχές του δέρματος και του υποδόριου ιστού: Πολύ σπάνιες (<1/10,000, συμπεριλαμβανομένων και των μεμονωμένων αναφορών): αλλεργικές αντιδράσεις όπως εξάνθημα, κνησμός, δερματικές φυσαλίδες και κνίδωση. Γενικές διαταραχές και καταστάσεις στο σημείο χορήγησης Μη κοινές (>1/1,000, <1/100): αντιδράσεις στο σημείο εφαρμογής όπως ξηρότητα δέρματος, ερεθισμός δέρματος ή αίσθηση καύσου. 4.9 Υπερδοσολογία Υπερδοσολογία είναι απίθανο να συμβεί καθώς το φαρμακευτικό προϊόν προορίζεται για τη χρήση μίας και μόνο δόσης στο δέρμα και το σωληνάριο περιέχει την ποσότητα που είναι απαραίτητη για μία εφαρμογή. Η τυχαία κατάποση ενός σωληναρίου 4g του προϊόντος που περιέχει 40 mg τερβιναφίνης, είναι πολύ μικρότερη από ένα δισκίο Lamisil 250mg (μονάδα δόσης από του στόματος). Ωστόσο, σε περίπτωση κατάποσης αρκετών σωληναρίων, οι αναμενόμενες ανεπιθύμητες ενέργειες είναι παρόμοιες με αυτές που παρατηρούνται κατά την υπερδοσολογία με δισκία Lamisil (π.χ. κεφαλαλγία, ναυτία, επιγαστρικό άλγος και ζάλη). 5. Φαρμακολογικές ιδιότητες 5.1 Φαρμακοδυναμικές ιδιότητες Φαρμακοθεραπευτική κατηγορία: Αντιμυκητιασικό για τοπική χρήση (κωδικός ATC D01 A E15) Η τερβιναφίνη είναι μία αλλυλαμίνη η οποία παρεμβαίνει ειδικώς σ ένα πρώϊμο στάδιο της βιοσύνθεσης της εργοστερόλης των μυκήτων. Αυτό οδηγεί σε ανεπάρκεια εργοστερόλης και σε ενδοκυττάρια συσσώρευση σκουαλενίου με αποτέλεσμα το θάνατο των κυττάρων των μυκήτων. Η τερβιναφίνη δρα αναστέλλοντας την εποξειδάση του σκουαλενίου στην κυτταρική μεμβράνη των μυκήτων. Το ένζυμο εποξειδάση του σκουαλενίου δεν συνδέεται με το σύστημα του κυττοχρώματος P 450. Η τερβιναφίνη δεν επηρεάζει τον μεταβολισμό των ορμονών ή άλλων φαρμάκων. Η τερβιναφίνη έχει ευρύ αντιμυκητιασικό φάσμα στις μυκητιάσεις του δέρματος που προκαλούνται από δερματόφυτα όπως Τrichophyton (π.χ. T.rubrum, T.mentagrophytes, T. verrucosum, T. Violaceum), Microsporum canis και επιδερμόφυτα όπως π.χ το Εpidermophyton floccosum. Σε χαμηλές συγκεντρώσεις η τερβιναφίνη είναι μυκητοκτόνος κατά των δερματόφυτων. Μελέτες σε ασθενείς έχουν δείξει ότι η εφαρμογή μιας μόνο δόσης του δερματικού διαλύματος Lamisil ONCE 1 % και στα δύο πόδια, ήταν αποτελεσματική σε ασθενείς με δερματομυκητίαση ποδών (tinea pedis -πόδι του αθλητή) που εμφανίζουν βλάβες μεταξύ των δακτύλων και εκτείνονται στις παρακείμενες δερματικές περιοχές στα πλάγια και στα πέλματα των ποδιών. Εν τούτοις, δεν έχει διεξαχθεί άμεση σύγκριση αποτελεσματικότητας με τις άλλες τοπικές μορφές Lamisil, γι αυτό και δεν μπορεί να κριθεί η σχετική αποτελεσματικότητα του δερματικού διαλύματος Lamisil ONCE 1 % συγκρινόμενο με τις άλλες τοπικές μορφές. 5.2 Φαρμακοκινητικές ιδιότητες Μετά την εφ άπαξ εφαρμογή στο δέρμα, το δερματικό διάλυμα Lamisil ONCE 1 % σχηματίζει ένα στρώμα(φιλμ) πάνω στο δέρμα. Η τερβιναφίνη φαίνεται να συνδέεται ή να συγκρατείται στο λιπιδικό στρώμα της κεράτινης στοιβάδας, η οποία μπορεί να έχει σχέση με τον μεγάλο χρόνο απομάκρυνσης (ημιζωής) του φαρμάκου από την στοιβάδα αυτή. Η τερβιναφίνη παραμένει στην κεράτινη στοιβάδα έως και 13 ημέρες, σε επίπεδα που υπερβαίνουν την in vitro Ελάχιστη Συγκέντρωση Αναστολής της τερβιναφίνης έναντι των δερματόφυτων. Το πλύσιμο του φίλμ ελάττωσε την συγκέντρωση της τερβιναφίνης στην κεράτινη στοιβάδα και γι αυτό πρέπει να αποφεύγεται το πλύσιμο κατά το πρώτο 24ωρο μετά την εφαρμογή, ώστε να επιτραπεί η όσο το δυνατόν μεγαλύτερη διείσδυση της τερβιναφίνης στην κεράτινη στοιβάδα Οι κλειστές συνθήκες, οι οποίες δύναται να προκύψουν κατά την θεραπεία, θα οδηγήσουν σε αύξηση της έκθεσης επί 2.7 φορές της κεράτινης στοιβάδας, στην τερβιναφίνη μετά από εφ άπαξ εφαρμογή του δερματικού διαλύματος Lamisil ONCE 1 %. Αν και δεν έχει μελετηθεί, η διείσδυση της τερβιναφίνης στην κερατίνη στοιβάδα ενδεχομένως να είναι υψηλότερη σε ασθενείς με πόδι του αθλητή παρά στην περιοχή της πλάτης σε υγιείς εθελοντές. Αυτό οφείλεται στην αποφρακτική δράση που δημιουργείται στις μεσοδακτύλιες περιοχές, η οποία μπορεί να αυξηθεί φορώντας υποδήματα, σε αντίθεση με το οποιοδήποτε αποτέλεσμα που προκαλείται σε μια προσβεβλημένη ακέραια περιοχή της κεράτινης στοιβάδας. Η συστηματική βιοδιαθεσιμότητα είναι πολύ χαμηλή σε υγιείς εθελοντές και ασθενείς. Μία εφαρμογή του δερματικού διαλύματος Lamisil ONCE 1 % στην ράχη, σε μία περιοχή 3 φορές μεγαλύτερη της περιοχής και των δύο ποδιών, οδήγησε σε έκθεση στην τερβιναφίνη μικρότερη του 0,5% της έκθεσης που ακολουθεί την από του στόματος χορήγηση δισκίου των 250 mg Προκλινικά δεδομένα ασφάλειας Σε μακροχρόνιες μελέτες (έως και 1 χρόνο) σε επίμυες και σκύλους δεν παρατηρήθηκαν σημαντικές τοξικές επιδράσεις σε κανένα από τα δύο είδη, για δόσεις από του στόματος έως και 100 mg/kg ημερησίως. Σε υψηλές δόσεις από του στόματος, το ήπαρ και πιθανότατα και οι νεφροί αναγνωρίστηκαν ως δυνητικά όργανα στόχοι. Σε μία μελέτη καρκινογένεσης διάρκειας δύο ετών με από του στόματος χορήγηση σε ποντίκια, δεν παρατηρήθηκαν νεοπλασματικά ή άλλα παθολογικά ευρήματα που θα μπορούσαν να αποδοθούν σε θεραπεία με δόσεις έως 130 (αρσενικά) και 156 (θηλυκά) mg/kg ημερησίως. Σε μία μελέτη καρκινογένεσης διάρκειας δύο ετών με από του στόματος χορήγηση σε επίμυες στο υψηλότερο επίπεδο δόσης, 69 mg/kg ημερησίως, παρατηρήθηκε αυξημένη συχνότητα εμφάνισης ηπατικών όγκων στα αρσενικά. Οι μεταβολές, οι οποίες μπορεί να σχετίζονται με αύξηση του υπεροξεισωματίου, έχει βρεθεί ότι είναι ειδικές για το είδος, καθώς δεν παρατηρήθηκαν στη μελέτη καρκινογένεσης στα ποντίκια ή σε άλλες μελέτες σε ποντίκια, σκύλους ή πιθήκους. Κατά τη διάρκεια των μελετών σε πιθήκους με υψηλές δόσεις τερβιναφίνης από του στόματος, παρατηρήθηκαν διαθλαστικές ανωμαλίες στον αμφιβληστροειδή στις υψηλότερες δόσεις (το μη τοξικό αποτελεσματικό επίπεδο ήταν 50 mg/kg). Αυτές οι ανωμαλίες συνδέθηκαν με την παρουσία ενός μεταβολίτη της τερβιναφίνης στον οφθαλμικό ιστό και εξαφανίστηκαν με τη διακοπή του φαρμάκου. Δεν συσχετίστηκαν με ιστολογικές μεταβολές. Μία καθιερωμένη σειρά in vitro και in vivo εξετάσεων γονιδιοτοξικότητας δεν κατέδειξε καμία ένδειξη πιθανής μεταλλαξογένεσης ή επίδρασης στη δομή των χρωμοσωμάτων για το φάρμακο. Δεν παρατηρήθηκαν ανεπιθύμητες ενέργειες στην γονιμότητα ή σε άλλες αναπαραγωγικές παραμέτρους σε μελέτες σε επίμυες ή κονίκλους. Η επαναλαμβανόμενη δερματική εφαρμογή του δερματικού διαλύματος Lamisil ONCE 1 % σε επίμυες και μικρούς χοίρους, οδηγεί σε επίπεδα τερβιναφίνης στο πλάσμα τα οποία είναι τουλάχιστον φορές χαμηλότερα από τα επίπεδα χωρίς ανεπιθύμητες ενέργειες που έχουν καθιερωθεί σε μελέτες τοξικότητας της τερβιναφίνης σε ζώα και, επομένως, η χρήση του προϊόντος δεν αναμένεται να προκαλέσει οποιαδήποτε συστηματική ανεπιθύμητη ενέργεια. Το δερματικό διάλυμα Lamisil ONCE 1 % ήταν καλά ανεκτό σε μία ποικιλία μελετών ανοχής και δεν προκάλεσε ευαισθητοποίηση. Η ασφάλεια του συμπολυμερούς ακρυλικού/ οκτυλακρυλαμιδίου, ενός εκδόχου το οποίο χρησιμοποιείται προσφάτως στα δερματολογικά τοπικώς δρώντα φαρμακευτικά προϊόντα, έχει τεκμηριωθεί βάσει συμβατικών μελετών εφ άπαξ και επαναλαμβανόμενης τοξικότητας, γονιδιοτοξικότητας και τοπικές μελέτες ανοχής 6. Φαρμακευτικά στοιχεία 6.1 Κατάλογος με τα έκδοχα Συμπολυμερές ακρυλικών/ οκτυλακρυλαμίδης, υδροξυπροπυλκυτταρίνη, τριγλυκερίδια μέσης αλυσίδας, αιθανόλη. 6.2 Ασυμβατότητες Δεν εφαρμόζεται 6.3 Χρόνος ζωής 3 χρόνια. 6.4 Ιδιαίτερες προφυλάξεις κατά τη φύλαξη του προϊόντος Να φυλάσσεται στην αρχική συσκευασία για προστασία από το φως. Να μην φυλάσσεται σε θερμοκρασία άνω των 30οC. 6.5 Φύση και συστατικά του περιέκτη : Καλυμμένο με αλουμίνιο σωληνάριο (laminated) 4 g (πολυαιθυλένιο αλουμίνιο-πολυαιθυλένιο) με βιδωτό πώμα πολυαιθυλενίου. 6.6 Οδηγίες χρήσης/χειρισμού : Δεν υπάρχουν ιδιαίτερες απαιτήσεις. 7. Κάτοχος άδειας κυκλοφορίας Novartis (Hellas) AEBE 8. Αριθμός άδειας κυκλοφορίας Ημερομηνία της πρώτης άδειας/ανανέωσης της άδειας κυκλοφορίας 09 / 05 / 2007 Λ.Τ.:10,99 -Χ.Τ.: 7,47


Συμβουλές για το βιογραφικό, τη συνέντευξη και την… επόμενη μέρα | dkalo's blog\nΣτην Ελλάδα του 2015, η ανεργία είναι ένα από τα σημαντικότερα προβλήματα και πιθανότατα η κατάσταση να γίνει ακόμα χειρότερη από τον Σεπτέμβρη. Ταυτόχρονα όμως, βλέπω συνεχώς αγγελίες εργασίας από μικρές και μεγάλες εταιρείες που ψάχνουν νέο κόσμο για να τον προσλάβουν. Συνεπώς, καταλήγω στο συμπέρασμα ότι υπάρχουν εταιρείες που, παρά την κρίση, μεγαλώνουν και δημιουργούν νέες θέσεις εργασίας αλλά δυστυχώς αρκετοί -πιθανοί- εργαζόμενοι δεν ξέρουν πώς να τις διεκδικήσουν.\nΠαρακάτω θα βρεις μερικές συμβουλές για να αυξήσεις την πιθανότητα να βρεις και να κερδίσεις μία τέτοια θέση.\nΤο βιογραφικό σου σημείωμα είναι το πρώτο πράγμα που θα δει ο πιθανός εργοδότης και έτσι θα σχηματίσει την πρώτη του άποψη για εσένα. Φρόντισε να είναι όσο πιο προσεγμένο γίνεται και να είναι πολύ εύκολο να το διαβάσει κάποιος διαγώνια.\nΧρησιμοποίησε μία γραμματοσειρά σε ολόκληρο το κείμενο για να υπάρχει ομοιομορφία. Σε παρακαλώ όμως, μην στείλεις το βιογραφικό σου με Times New Roman, Arial ή, θεός φυλάξοι, Comic Sans.\nΣτους τίτλους και τους υπότιτλους, άλλαξε το μέγεθος της γραμματοσειράς για να ξεχωρίζουν εύκολα.\nΠροσπάθησε να έχεις bullets για να περιγράψεις τις αρμοδιότητες στην κάθε προηγούμενη δουλειά σου ή/και τα κυριότερα projects που είχες αναλάβει.\nΣτην κορυφή του βιογραφικού σου σημειώματος, φέρε τα πιο πρόσφατα επιτεύγματα σου, είτε αυτά είναι σε επίπεδο δουλειάς, είτε σε επίπεδο σπουδών.\nΦρόντισε να μην έχει ορθογραφικά ή συντακτικά λάθη. Αυτά θα τα εντοπίσεις πολύ εύκολα αν διαβάσεις ξανά το βιογραφικό σου από την αρχή μέχρι το τέλος χωρίς να κάνεις κάτι άλλο παράλληλα.\nΒάλε κάποιο reference σε περίπτωση που ο πιθανός εργοδότης σου θέλει να ζητήσει μία δεύτερη γνώμη για εσένα και τα εργασιακά σου προσόντα. Προτιμάς να ρωτήσει κάποιον άνθρωπο με τον οποίον έχεις συνεργαστεί εκτενώς και ξέρει τις δυνατότητες σου παρά να “βγει στην αγορά” και να ρωτήσει όποιον βρεθεί στον δρόμο του.\nΜην γράφεις, μικρά ή μεγάλα, ψέματα στο βιογραφικό.\nΣτείλε το αρχείο σε PDF για να εξασφαλίσεις ότι θα διαβάζεται απ’ όλους τους υπολογιστές ενώ ονόμασε το αρχείο με το όνομα σου και την ημερομηνία, πχ “Dimitris Kalogeropoulos CV 2015-08-12.pdf”.\nΜπορεί να έχεις κάνει πολλά πράγματα στη ζωή σου, αλλά ένα βιογραφικό 10 σελίδων δεν πρόκειται να το διαβάσει κανένας. Οπότε προσπάθησε να το περιορίσεις στις 2 με 4 σελίδες (αν είναι αραιογραμμένο και με bullets).\nΈνα καλό template για να χρησιμοποιήσεις είναι αυτό του Europass. Φυσικά, αποτελεί ένα μόνο template, οπότε αναζήτησε και άλλα templates για να τα συγκρίνεις και, εν τέλει, να δημιουργήσεις το δικό σου βιογραφικό που θα τονίζει τα πλεονεκτήματα σου και τις ανάγκες σου. Μην ξεχνάς ότι το βιογραφικό σου πρέπει, έστω και σε μικρό βαθμό, να εκφράζει την προσωπικότητά σου.\nΤο email μαζί με το βιογραφικό\nΣου είπα ψέματα. Δεν είναι το βιογραφικό σου αυτό που θα δει πρώτα ο πιθανός εργοδότης αλλά το email που το συνοδεύει. Συνήθως, αυτό το email δεν είναι μεγαλύτερο από 3-4 γραμμές. Όμως, αυτές οι γραμμές είναι αρκετές για να κερδίσεις τις πρώτες εντυπώσεις.\nΓράψε αυτό το email σαν να γράφεις έκθεση στο δημοτικό που οι δασκάλες μας έλεγαν “πρόλογος – κυρίως θέμα – επίλογος“. Δεν χρειάζεται να γράψεις πολλά πράγματα αρκεί να είσαι ξεκάθαρος και αρκετά επεξηγηματικός. Δες παρακάτω ένα sample:\nΚαλησπέρα (πολύ σημαντικό να είσαι ευγενικός αλλά όχι υπερβολικά τυπικός),\nονομάζομαι Δημήτρης Καλογερόπουλος (συστήσου έτσι ώστε να ξέρουν με ποιον μιλάνε) και σας στέλνω σχετικά με το job opening ΤΑΔΕ (αναφέρεις τη συγκεκριμένη θέση για να δείξεις ότι ξέρεις τι & πού έχεις στείλει) για την εταιρεία σας (εξήγησε γιατί στέλνεις αυτό το email, παρόλο που το έχεις ήδη κάνει στο subject).\nΒρήκα την αγγελία σας στο workable.com/Με ενημέρωσε για την αγγελία ο Τάδε Ταδόπουλος (χρησιμοποιώντας ένα όνομα που ήδη το γνωρίζει ο αναγνώστης του email, αυτόματα κερδίζεις πόντους συμπάθειας) και είναι μία θέση που θα με ενδιέφερε (έτσι δείχνεις ότι ξέρεις που στέλνεις το email και όχι στα “τυφλά”). Σας έχω επισυνάψει το βιογραφικό μου (φρόντισε όντως να το επισυνάψεις και να μην το ξεχάσεις) ενώ είμαι στη διάθεση σας για να τα πούμε είτε τηλεφωνικά, είτε από κοντά σε πρώτη ευκαιρία (με αυτόν τον τρόπο δείχνεις ότι ενδιαφέρεσαι για τη θέση).\nΓια οποιαδήποτε διευκρίνιση ή/και απορία, είμαι στη διάθεση σας. (παραμένεις ευγενικός)\nΤα πράγματα πήγαν καλά και σε κάλεσαν για συνέντευξη. Ήρθε η στιγμή να αποδείξεις ότι το προσεγμένο βιογραφικό που έστειλες, το έγραψες όντως εσύ και είσαι τόσο καλός όσο φαίνεται. Οπότε, καλό είναι να έχεις κάνει το ι σου και να έχεις μάθει μερικά πράγματα για την εταιρεία.\nΜπες στο site της εταιρείας, δες τι κάνουν, με τι ασχολούνται, ποιους πελάτες έχουν και ποια είναι τα προϊόντα τους.\nΡώτα τον γνωστό σου που σου είπε για τη θέση, κάποιες παραπάνω πληροφορίες για την εταιρεία, την κουλτούρα της και τους ανθρώπους της.\nΑν δεν έχεις κάποιον γνωστό, βρες. Η Ελληνική αγορά, καλώς ή κακώς, είναι πολύ μικρή και σίγουρα υπάρχουν άνθρωποι που μπορούν να σε βοηθήσουν.\nΚάνε ένα “φρεσκάρισμα” στο βιογραφικό σου. Δες τι έχεις γράψει, θυμήσου τι εννοείς σε κάθε bullet και ετοιμάσου για τις αντίστοιχες ερωτήσεις.\nΤην προηγούμενη ημέρα, τηλεφώνησε ή στείλε ένα email για να επιβεβαιώσεις τη συνάντηση.\nΕπιβεβαίωσε από πριν πόσο χρόνο χρειάζεσαι για να πας στο χώρο της συνέντευξης. Ιδανικά, πρέπει να φτάσεις 5 με 10 λεπτά νωρίτερα από το ραντεβού.\nΈχεις περάσει επιτυχώς όλα τα προηγούμενα στάδια και πλέον έχει φτάσει η μεγάλη στιγμή της συνέντευξης. Αφού λέτε τα τυπικά, ξεκινάει η πραγματική συνέντευξη που θα κρίνει αν θα περάσεις στον επόμενο γύρο, αν θα σε προσλάβουν ή αν απλώς θα σου πουν το τυπικό “χάρηκα, θα επικοινωνήσουμε”.\nΠροσπάθησε να είσαι φιλικός και ευγενικός χωρίς να δείχνεις ότι φοβάσαι ή έχεις άγχος. Μην γίνεις όμως υπερβολικά φιλικός. Επίσης, φρόντισε η συμπεριφορά σου και η γλώσσα του σώματος σου να μην βγάλουν κάποια αλαζονεία απέναντι στον άνθρωπο που έχεις απέναντι σου.\nΑπάντα στις ερωτήσεις με ειλικρίνεια. Αν πεις κάτι που δεν ξέρεις είναι πολύ πιθανό να “αποκαλυφθείς” κατά τη διάρκεια της συνέντευξης ή, ακόμα χειρότερα, μετά την πρόσληψη. Μην ντραπείς να πεις “δεν το ξέρω αυτό”, ο εργοδότης θα το εκτιμήσει.\nΣίγουρα θα ρωτηθείς για τους προηγούμενους εργοδότες σου. Μην μιλήσεις επιθετικά γι αυτούς αν δεν είχες τις καλύτερες σχέσεις. Καλύτερα να πεις “δεν ταιριάζαμε σε συγκεκριμένα σημεία” ή κάτι αντίστοιχο, διπλωματικό.\nΡώτα κι εσύ πράγματα για την εταιρεία και για τη θέση. Η συνέντευξη δεν είναι μία μονόπλευρη διαδικασία που κρίνεται μόνο ο εργαζόμενος αλλά αντίστοιχα πρέπει να κρίνεται και ο εργοδότης. Σίγουρα μπορείς να καταλάβεις πολύ περισσότερα σε ένα one to one απ’ ότι σε 3-4 παραγράφους μιας αγγελίας. Μερικές πολύ καλές ερωτήσεις θα βρεις σε αυτό το άρθρο: 6 questions you should ask about a company’s culture before you accept the job\nΥπάρχουν κάποιες “στάνταρ” ερωτήσεις στις συνεντεύξεις όπως “γιατί θέλεις να δουλέψεις στην εταιρεία μας” ή “γιατί πιστεύεις ότι ταιριάζεις σε αυτόν τον ρόλο”. Προετοίμασε τις απαντήσεις σου από πριν γι αυτές και κέρδισε έξτρα πόντους. 20 τέτοιες ερωτήσεις, ανάμεσα τους και κάποιες περίεργες όπως “Coca-Cola ή Pepsi;” υπάρχουν εδώ: 20 Questions to Ask (Or Be Ready to Answer!)\nΌταν θα ρωτηθείς για τα λεφτά, πες το ποσό με το οποίο θα ήσουν πραγματικά ικανοποιημένος. Δεν εννοώ να πεις 30.000 το μήνα, εννοώ όμως να πεις ένα νούμερο που πραγματικά πιστεύεις ότι κοστολογείται η δουλειά σου, αναλογιζόμενος πάντα το μισθό των αντίστοιχων θέσεων, την “σπανιότητα” των χαρακτηριστικών σου αλλά και τη γενικότερη κατάσταση στην αγορά.\nΣε περίπτωση που έχεις ήδη δουλειά, για να αποφύγεις παρεξηγήσεις, τόνισε αν μπορούν να επικοινωνήσουν ή όχι με τον τωρινό εργοδότη σου. Αντίστοιχα, ενημέρωσε εξαρχής για το πόσο χρόνο χρειάζεσαι για να ξεκινήσεις να εργάζεσαι στην νέα εταιρεία και για το notice που θα πρέπει να δώσεις στην παλιά.\nΑν έχεις ένα συγκεκριμένο πλάνο για το επόμενο χρονικό διάστημα (πχ θα δουλέψω 6 μήνες και μετά θα πάω στρατό ή θέλω να πάω για μεταπτυχιακό σε 2 χρόνια), ενημέρωσε αντίστοιχα τον υποψήφιο εργοδότη ώστε να μπορεί να αποφασίσει γνωρίζοντας όλα τα κριτήρια.\nΦεύγοντας, ρώτησε ποιο είναι το timeplan για την κάλυψη της θέσης και ποια είναι τα επόμενα βήματα.\nΌπως κι αν πήγε η συνέντευξη, καλό είναι να παραμείνεις τυπικός και ευγενικός ακόμα κι αν δεν σε ενδιαφέρει τελικά η θέση. Αν είναι μεγάλη εταιρεία, πολύ πιθανόν να έχει και κάποιο άλλο, αντίστοιχο opening ενώ αν είναι πιο μικρή εταιρεία, μπορεί να σε καλέσει στο μέλλον ξανά ή να προωθήσει το βιογραφικό σου σε κάποια άλλη εταιρεία.\nΠολύ πιθανόν να “χρωστάς” κάποιες απαντήσεις ή διευκρινίσεις από τη συνέντευξη που έκανες, πχ να αναφέρθηκες σε ένα case study που ο υποψήφιος εργοδότης σου δεν γνώριζε. Αυτό είναι μία πολύ καλή αφορμή για να στείλεις ένα email 1-2 γραμμών με κάποιο link και έτσι να ολοκληρώσεις τον κύκλο των θετικών εντυπώσεων που έχει ξεκινήσει από το βιογραφικό σου.\nΑνάλογα με το timeplan που σου έχουν δώσει για την πρόσληψη της θέσης, κάνε το απαραίτητο follow-up για να ρωτήσεις αν προχωράτε ή όχι. Αν δεν τα πήγες τόσο καλά στη συνέντευξη, μπορεί αυτό το email να σου εξασφαλίσει μία δεύτερη συνέντευξη ή, αν τα πήγες καλά, μπορεί να σε βοηθήσει να αποκτήσεις ένα πλεονέκτημα σε σχέση με τους ανταγωνιστές σου.\nΑν δεν σε ενδιαφέρει τελικά η θέση, μην το πεις στον εργοδότη αν δεν σου κάνει κάποια πρόταση συνεργασίας. Δεν έχεις λόγο να τον απορρίψεις από πριν. Κανένας μας δεν νιώθει όμορφα όταν τον απορρίπτουν, για οποιοδήποτε λόγο.\nΑν σε ενδιαφέρει η θέση αλλά ο εργοδότης σου επιλέξει κάποιον άλλον για τη θέση, ρώτησε για ποιο λόγο δεν προτιμήθηκες εσύ έτσι ώστε να σου πει τα μειονεκτήματα σου ή, αντίστοιχα, τα πλεονεκτήματα του άλλου. Το πιθανότερο είναι ότι δεν θα πάρεις απάντηση σε αυτή την ερώτηση, αλλά, αν πάρεις, σίγουρα θα είναι πολύ χρήσιμο το feedback για επόμενες δουλειές.\nBonus: Μην περιμένεις την αγγελία\nΈστω ότι θέλεις να δουλέψεις πάρα πολύ σε μία συγκεκριμένη εταιρεία αλλά δεν βλέπεις ποτέ κάποιο job opening στον τομέα σου. Έχεις 2 επιλογές: η πρώτη είναι να περιμένεις κάποια στιγμή να ανοίξει μία θέση. Η δεύτερη επιλογή είναι να δημιουργήσεις την ευκαιρία μόνος σου.\nΠολλές φορές, οι θέσεις που ανοίγουν, καλύπτονται είτε εσωτερικά, είτε από παλαιότερους υποψηφίους χωρίς καν να βγει κάποια αγγελία. Οπότε, φρόντισε να φτάσει το βιογραφικό σου στον εκάστοτε υπεύθυνο προσλήψεων από πριν. Ιδανικά, θέλεις να πάει “συστημένο” από κάποιον που εργάζεται ήδη στην εταιρεία.\nΑν δεν γίνεται αυτό, τότε μπορείς να προσεγγίσεις τον υπεύθυνο προσλήψεων εξηγώντας του γιατί θέλεις να δουλέψεις τόσο πολύ σε αυτή την εταιρεία, ποια είναι τα skills σου και γιατί πιστεύεις ότι ταιριάζεις με την κουλτούρα της.\nΝαι, όλα τα παραπάνω είναι πολλά και πιθανότατα σε κούρασαν. Καλώς ή κακώς όμως, είναι απολύτως απαραίτητα για να κυνηγήσεις και να κερδίσεις τη δουλειά των ονείρων σου. Εκεί έξω υπάρχει ανταγωνισμός που κάνει τα παραπάνω, “πουλάει” καλύτερα τον εαυτό του και, πιθανότατα να σου πάρει τη θέση ενώ εσύ είσαι καλύτερος για τη δουλειά. Όλα τα παραπάνω πάντως, είναι απλές συμβουλές που συνοψίζονται σε 3 bullets:\nΝα είσαι προσεκτικός και ειλικρινής\nΝα είσαι φιλικός\nΝα αποδείξεις έμπρακτα ότι ενδιαφέρεσαι για τη θέση\nΑν τα θυμάσαι και τα εφαρμόζεις, τότε σίγουρα η πιθανότητα να πάρεις μία δουλειά, αυξάνεται.\nΚι ένα ακόμα bonus, μετά τον επίλογο\nΑν έχεις κάνει όλα τα παραπάνω, ασχολείσαι με digital marketing και συνεχίζεις να μην έχεις δουλειά, στείλε μου ένα email στο dkalogeropoulos ΠΑΠΑΚΙ jetdrops.com. Μπορεί κάτι να υπάρχει για σένα. 🙂\nΕυχαριστώ τον Γιάννη (να γραφτείς στο newsletter του, είναι το καλύτερο του κόσμου), την Έλενα και τον Apas που διάβασαν το κείμενο πριν δημοσιευθεί και μοιράστηκαν τις σκέψεις τους!\nTagged with Business, συμβουλές, συνέντευξη, βιογραφικό, δουλειά, εργασία\n« Τέρατα, σκοτάδια, κεφάλαια και διακοπές. Αυτό ήταν το 2014.\n[…] Συμβουλές για το βιογραφικό, τη συνέντευξη και την… επ…. […]\nΣυμβουλές για το βιογραφικό, τη συνέντευξη και την… επόμενη μέρα | Xanthi Syrakou\nAugust 17, 2015 at 20:15\nΠολύ χρήσιμο και πλήρες άρθρο! Σε ευχαριστώ πολύ για τις πληροφορίες!


Isomat Aquamat Λευκό 5Kg Επαλειφόμενο Στεγανωτικό Τσιμεντοκονίαμα Υπογείων και Δεξαμενών | Salivero Store\nΑρχική / Μονωτικά - Σφραγιστικά / Υδρομόνωση Ταρατσών-Δωμάτων / Τσιμεντοειδή μονωτικά / Isomat Aquamat Λευκό 5Kg Επαλειφόμενο Στεγανωτικό Τσιμεντοκονίαμα Υπογείων και Δεξαμενών\nΚωδικός προϊόντος: 200452\nIsomat Aquamat Λευκό 5Kg Επαλειφόμενο Στεγανωτικό Τσιμεντοκονίαμα Υπογείων και Δεξαμενών\n10,97 € -22%\nΣτεγάνωση στοιχείων σκυροδέματος, τοιχοποιίας και σοβά. Εφαρμόζεται σε περιπτώσεις από απλή υγρασία μέχρι και νερό υπό πίεση. Κατάλληλο για στεγάνωση υπογείων, δεξαμενών, πισίνων, δεξαμενών βιολογικού καθαρισμού. Προσφέρει τη δυνατότητα εκ των υστέρων στεγανοποίησης υπόγειων χώρων εσωτερικά, διότι μπορεί να παραλάβει αρνητικές πιέσεις του νερού χωρίς να χρειασθεί αντιστήριξη, λόγω της απόλυτης πρόσφυσης που έχει με το υπόστρωμα. Σε περίπτωση που η επιφάνεια που πρόκειται να στεγανοποιηθεί, παρουσιάζει ή αναμένεται να παρουσιάσει τριχοειδείς ρωγμές, όπως ταράτσες, μπαλκόνια κλπ., συνιστάται η χρήση των στεγανωτικών επαλειφόμενων τσιμεντοκονιαμάτων δύο συστατικών AQUAMAT-FLEX και AQUAMAT ELASTIC.\nΤο υπόστρωμα πρέπει να είναι απαλλαγμένο από υπολείμματα λαδιού, σκόνες, σαθρά υλικά κλπ. Σημεία διαρροών πρέπει να σφραγίζονται με το υπερταχείας πήξης σφραγιστικό τσιμεντοκονίαμα AQUAFIX. Φωλιές στο σκυρόδεμα πρέπει να γεμίζονται και να εξομαλύνονται με DUROCRET, RAPICRET ή τσιμεντοκονίαμα ενισχυμένο με ADIPLAST, αφού πρώτα απομακρυνθούν τα χαλαρά σκύρα και διαβραχεί η επιφάνεια. Τα ξύλινα μορέλα και οι φουρκέτες πρέπει να κόβονται σε βάθος περίπου 3 cm μέσα στο σκυρόδεμα και οι τρύπες να γεμίζονται με τον παραπάνω τρόπο. Υπάρχοντες αρμοί εργασίας ανοίγονται σε μορφή V, σε όλο το μήκος τους, σε βάθος περίπου 3 cm και γεμίζονται ως άνω. Γωνίες σε εσοχή, όπως η συμβολή δαπέδου με τοιχίο, πρέπει να στρογγυλεύονται με DUROCRET ή τσιμεντοκονίαμα ενισχυμένο με ADIPLAST (διαμόρφωση «λουκιού» μορφής τριγώνου με πλευρές 5-6 cm). Σε περιπτώσεις τοιχοποιίας, πρέπει να έχει προηγηθεί προσεκτική αρμολόγηση ή μία στρώση τσιμεντοκονίας ενισχυμένης με ADIPLAST. Σε περιπτώσεις εκ των υστέρων στεγάνωσης υπογείων παλιών οικοδομών, πρέπει να απομακρυνθεί ο υφιστάμενος σοβάς τουλάχιστον 50 cm υψηλότερα από τη στάθμη του υπόγειου νερού και στη συνέχεια να εφαρμοστούν τα παραπάνω. Όπου απαιτείται διαμόρφωση επίπεδων επιφανειών (εξομάλυνση, δημιουργία κλίσεων κλπ.), συνιστάται η χρήση DUROCRET, RAPICRET ή τσιμεντοκονίας ενισχυμένης με ADIPLAST.\nΤο κονίαμα AQUAMAT προστίθεται προοδευτικά στο νερό υπό ανάδευση, μέχρι να σχηματιστεί ένας ομοιογενής πολτός, κατάλληλος για επάλειψη. Η επιφάνεια εφαρμογής πρέπει να διαβρέχεται, χωρίς όμως να σχηματίζονται λιμνάζοντα νερά. Το υλικό εφαρμόζεται με βούρτσα σε δύο ή περισσότερες στρώσεις, ανάλογα με την καταπόνηση. Πάχη μεγαλύτερα από 1 mm ανά στρώση πρέπει να αποφεύγονται, λόγω του κινδύνου ρηγμάτωσης του υλικού. Κάθε νέα στρώση εφαρμόζεται αφού στεγνώσει η προηγούμενη. Η φρεσκοεπιχρισμένη επιφάνεια πρέπει να προστατεύεται από τις υψηλές θερμοκρασίες, τη βροχή και τον παγετό. Σε υποστρώματα που υπόκεινται σε δονήσεις ή σε έντονες συστολοδιαστολές, όπως γυψοσανίδες, μοριοσανίδες, δάπεδα με ενδοδαπέδια θέρμανση, ταράτσες, μπαλκόνια, πισίνες κλπ., θεωρείται απαραίτητη η ελαστικοποίηση του AQUAMAT. Αυτό επιτυγχάνεται με την προσθήκη 5-10 kg ADIFLEX B σε 25 kg AQUAMAT και ποσότητας νερού ανάλογα με την επιθυμητή εργασιμότητα.


Ο Μπουμπούκος στηρίζει τα θύματα του!!! | Amazonios.net\nΟ Μπουμπούκος στηρίζει τα θύματα του!!!\nΕίχε δεν είχε έκανε πάλι άνω κάτω την Νουδούλα ο γνωστός κραύγαζων βιβλιοπώλης, εκδότης, τηλεπαρουσιαστής, πανελίστας, πατριώτης του μνημονίου και νυν καλλιτεχνικός παραγωγός, κος Αδωνις – Μπουμπούκος – Γεωργιάδης.\nΑφού διέλυσε την Υγεία με όλα όσα γράφονται κάθε ημέρα, ανέλαβε και το promotion της πολυτάλαντης συζύγου του στέλνοντας e-mail που διαφημίζει την παράστασή της υπέρ των πασχόντων από καρκίνο που αυτός έστειλε στον καιάδα.\nΤο σχετικό διαφημιστικό έλαβαν στο προσωπικό τους e-mail και αρκετά στελέχη – μέλη της Νουδούλας να έχουν εξοργιστεί και να ετοιμάζονται να εκφράσουν τη δυσαρέσκειά-παράπονα του στον προστάτη του Σαμαρά .\nΣτην εκδήλωση θα προσφερθεί ..τσάι από την ..κυρία …Βαρδινογιάννη.


Υπάρχει κάποια διαφορά μεταξύ βάρους και βαρύτητας;\nΔεν θα έλεγα ότι είναι διαφορετικά. Το βάρος είναι η δύναμη στο σώμα που προκαλείται από τη βαρύτητα. Το βάρος είναι μια άλλη λέξη για τη δύναμη και σχετίζεται historstorically με τη δύναμη της βαρύτητας σε ένα αντικείμενο στην επιφάνεια της γης. Χρησιμοποιείται ως τρόπος μέτρησης της μάζας ενός σώματος.\nΗ βαρύτητα είναι το όνομα που δίνεται στο φαινόμενο που φαίνεται να προκαλεί μια δύναμη που πρέπει να εφαρμοστεί σε ένα σώμα μάζας από ένα άλλο σώμα μάζας, υποδεικνύοντας ότι έχει μάζα.\nΤο βάρος είναι η δύναμη που νιώθουμε όταν βρισκόμαστε σε μια επιφάνεια. Τεχνικά, το βάρος που αισθανόμαστε οφείλεται στην ανοδική δύναμη της επιφάνειας που δουλεύει πάνω σας, ενώ η βαρύτητα είναι η δύναμη που ασκείτε στην επιφάνεια.\nΩστόσο, όταν λέτε "βαρύτητα" σημαίνει ότι αναφέρεστε στην επιτάχυνση της επιφανείας της γης. Όταν αναφέρεται στην "δύναμη" της, είναι καλύτερο να χρησιμοποιήσετε τη "βαρύτητα".\nΠολλοί άνθρωποι δεν συνειδητοποιούν αυτή τη διαφορά, οπότε στις περισσότερες περιπτώσεις δεν έχει σημασία ούτως ή άλλως, αλλά σκέφτηκα ότι θα το αναφέρω.\nΕν πάση περιπτώσει, στην περίπτωση αυτή η διαφορά είναι σαφής. Η βαρύτητα είναι η σταθερή επιτάχυνση που βιώνουμε στη γη, η οποία καθορίζει το μέγεθος του βάρους των αντικειμένων. Το βάρος, όπως είπα, είναι η δύναμη που αισθάνεστε από την επιφάνεια της γης.\nΤο πρώτο πράγμα είναι ότι η βαρύτητα δεν είναι δύναμη. Λεπτομέρειες σχετικά με την απάντηση που έδωσε η Quora:\nΗ απάντηση του Khuram Rafique στην εξήγηση της βαρύτητας του Einstein είναι η μόνη δυνατή;\nΗ βαρύτητα είναι ένα σύστημα πληροφοριών που υπαγορεύει αντικείμενα όταν, πού και πόσο να κινηθεί.\nΤο βάρος είναι η σωρευτική προσπάθεια ενός αντικειμένου να κινηθεί σύμφωνα με αυτές τις υπαγορεύσεις. Όσο μεγαλύτερη είναι η ποσότητα μάζας του αντικειμένου, τόσο μεγαλύτερη είναι η προσπάθεια έτσι περισσότερο βάρος.\nη βαρύτητα είναι μια δύναμη, η γη έχει βαρύτητα και έτσι μας προσελκύουμε γι 'αυτό γιατί δεν πετάμε μέσα στο διάστημα. το βάρος είναι απλά ένας τρόπος μέτρησης της βαρύτητας της δύναμης σε ένα συγκεκριμένο αντικείμενο. το βάρος μετράται στην πραγματικότητα σε newton, η μάζα μετράται στο γνωστό kg. η βαρυτική δύναμη της γης είναι περίπου 10Ν / κιλό. που σημαίνει ότι ένα αντικείμενο με 1 Kg στη μάζα θα βιώσει 10Ν δύναμης που το τραβά προς τη γη. 2 Kg; 20Ν. και ούτω καθεξής. βάρος (N) = μάζα (Kg) x ισχύς βαρύτητας (N / Kg)\nΔημοσιεύτηκε στις 29-12-2019\nΠοια είναι η διαφορά μεταξύ της δυναμικής πίεσης και της κινητικής ενέργειας;Ποια είναι η διαφορά μεταξύ των στατιστικών Bose-Einstein, των στατιστικών Fermi-Dirac και των στατιστικών Maxwell-Boltzmann;Ποια είναι τα παραδείγματα της διαφοράς μεταξύ απόστασης και μετατόπισης;Ποια είναι η διαφορά μεταξύ μεταφοράς και διάχυσης σε ημιαγωγό;Υπάρχει διαφορά μεταξύ της τριβής (Fr) και της δύναμης τριβής (F); Και πρέπει οι αξίες τους να είναι ίδιες;


Τα team order της Ferrari μπορούν να προκαλέσουν αλυσίδα προβλημάτων – Toto Wolff – F1fan.gr\nΤα team order της Ferrari μπορούν να προκαλέσουν αλυσίδα προβλημάτων – Toto Wolff\nΟ επικεφαλής της ομάδας της Mercedes, Toto Wolff, πιστεύει ότι η Ferrari κινδυνεύει να δημιουργήσει μια αλυσίδα προβλημάτων σχετικά με τις εντολές για ανταλλαγή θέσεων των οδηγών της, αλλά δεν είναι η μόνη που αντιμετωπίζει αυτό το πρόβλημα. Στο ξεκίνημα του Κινέζικου Grand-Prix, η Ferrari είπε στον Charles Leclerc να κάνει στην άκρη για να περάσει ο Sebastian Vettel, τον οποίο η ομάδα έχει ονομάσει ως προκαθορισμένο οδηγό στην προσπάθειά της να επανέλθει στους τίτλους μετά από το 2008. Η Ferrari το έπραξε επειδή ο Leclerc φαινόταν να δυσκολεύεται περισσότερο με τα ελαστικά του από τον Vettel, τον οποίο η ομάδα του ήθελε να απελευθερώσει και να προσπαθήσει να κρατήσει τον ίδιο ρυθμό με τους δύο πιλότους της Mercedes.\nΟ Wolff δήλωσε: «Αυτή είναι μια δύσκολη κατάσταση επειδή η ομάδα θέλει το γρηγορότερο αυτοκίνητο να μείνει κοντά στους αντιπάλους και να παλέψει να τους περάσει και ο Sebastian είπε ότι είχε το πιο γρήγορο αυτοκίνητο σε αυτό το στάδιο και άλλαξαν θέσεις. Μπορώ να το κατανοήσω αυτό. Παρ ‘όλα αυτά, όταν αρχίζεις να κάνεις αυτά τα πράγματα γίνεται πολύ περίπλοκο και ξεκινάει ένα δεδικασμένο και αυτή η κατάσταση μπορεί να γίνει ανεξέλεγκτη. Μετά μπορεί σε κάθε αγώνα να έχεις κλήση ότι το πίσω αυτοκίνητο εκ των δύο, μπορεί να πάει πιο γρήγορα. Αυτή δεν είναι μια εύκολη κατάσταση και έχουμε βρεθεί εκεί με τον Nico Rosberg, τον Lewis Hamilton και με τον Valtteri Bottas.\nΗ Mercedes ενήργησε αρκετά αργά την περασμένη σεζόν όσον αφορά τα team orders με χαρακτηριστική στιγμή το Ρωσικό Grand-Prix, όπου ο πρωτοπόρος του αγώνα Bottas πήρε εντολή να αφήσει τη θέση του στον Hamilton, τον οποίο πλησίαζε η Ferrari του Vettel. Στην Κίνα, η Mercedes προστάτεψε το 1-2 βάζοντας στον ίδιο γύρο στα pits τους Hamilton και Bottas, κάτι το οποίο, σύμφωνα με τον Bottas, έσβησε τις ελπίδες του για τη νίκη.\nΟ Wolff δήλωσε σχετικά με αυτό πως «Είχαμε μια κατάσταση σήμερα όπου πίεζαν ο ένας τον άλλον πολύ σκληρά και ήταν υπαρκτός ο κίνδυνος να μην τελειώσουν τον αγώνα. Δεν είναι μόνο πρόβλημα της Ferrari, κάθε ομάδα έχει αυτό το ζήτημα, ειδικά αν διαθέτει δύο εξαιρετικούς οδηγούς.\nΗ κούρσα του Leclerc κατέληξε άσχημα στην Κίνα, καθώς με τις εντολές και την τακτική της ομάδας τερμάτισε πίσω από το Max Verstappen. Δεν μπόρεσε να αντισταθεί στον οδηγό της Red Bull, επειδή η Ferrari ανέβαλε τη δεύτερη είσοδό του στα pits, καθώς έκρινε ότι υπήρχε δυνατότητα να καταφύγουν σε στρατηγική ενός pit-stop. Όμως τελικά ο Leclerc μπήκε δεύτερη φορά στα pits, αλλά είχε χάσει πλέον πολύτιμο χρόνο από τον Verstappen και ήταν αδύνατο να ανακάμψει.\nΟ επικεφαλής της ομάδας Red Bull, Christian Horner, δήλωσε ότι ο Leclerc έμεινε απροστάτευτος εξαιτίας της στρατηγικής της ομάδας του. Πιο συγκεκριμένα, δήλωσε: «Δεν νομίζω ότι είχαμε ταχύτερο μονοθέσιο από τη Ferrari σήμερα και έτσι ο καλύτερος τρόπος να περάσουμε τουλάχιστον ένα από τα αυτοκίνητά τους ήταν να πάμε σε στρατηγική δύο pit-stop. Αυτό προκάλεσε μια συζήτηση μεταξύ του Sebastian και του pitwall ως προς το αν θα έμπαιναν στα pits ή όχι. Αλλά στο τέλος κάλυψαν τον Verstappen, η Mercedes έπρεπε να καλύψει τον Vettel και ο Leclerc έμεινε απροστάτευτος.»\nCategories: Ferrari, Mercedes, Red BullBy Σταύρος Πισσάνος 16 Απριλίου 2019\nAuthor: Σταύρος Πισσάνος\nPreviousPrevious post:F1fan Driver of the day – The ChineseNextNext post:Hamilton: Οι Ferrari δεν εξάγουν τη μέγιστη δυναμική τους\nΗ Ferrari επίσημα κατέθεσε αίτηση για αναθεώρηση της ποινής του Vettel στον Καναδά